Vreme 1424 - Sirija – Kraj vikend krize: Mala proba velikog sukoba\nBOMBARDOVANJE: Projektili iznad Damaska\nSAD, Velika Britanija i Francuska izvele su raketne napade na navodna postrojenja sa hemijskim oružjem u Siriji ne bi li stale na put "varvarizmu i brutalnosti" režima Bašara el Asada. Rusija i Iran su osudili napade. Rat rečima je nastavljen, ali svet nije nadomak Trećeg svetskog rata, kako se mnogima u prvi mah učinilo\nKada su u subotu 14. aprila rano ujutru novinari medijskih kuća širom sveta dobili pozive da se hitno jave u svoje redakcije jer je počeo napad Sjedinjenih Američkih Država, Francuske i Velike Britanije na Siriju, nema onoga ko nije osetio jezu, bar na trenutak, jer je pomislio da je svet prekoračio liniju koja vodi ka globalnom, nepredvidivom sukobu. Brzo se, srećom, ispostavilo da se nije desilo ništa tako dramatično i da su se pokazala kao tačna predviđanja da su, i pored teških reči koje su prethodnih dana razmenjivale, velike sile dobro pazile da ne pređu pomenutu liniju posle koje ne bi bilo povratka.\nSAD, Britanija i Francuska saopštile su da su, kao odmazdu za navodni hemijski napad vladinih snaga na Dumu prošle nedelje, njihovi udari na Siriju pogodili "samo srce sirijskog programa za hemijsko oružje" u Damasku i u blizini Homsa. Ispaljeno je 105 projektila, a Donald Tramp je po okončanju vazdušnih udara proglasio da je "misija ispunjena", što je fraza koju je izgovorio bivši predsednik SAD Džordž Buš 2003. godine nakon prve faze rata u Iraku. "Britanija, Francuska i SAD upotrebile su svoju moć protiv varvarizma i brutalnosti", izjavio je Tramp u obraćanju naciji iz Bele kuće.\nPredsednik Francuske Emanuel Makron je svojoj naciji objasnio da je Asadov režim time što je "masakrirao desetine muškaraca, žena i dece upotrebom hemijskog oružja prešao ‘crvenu liniju’"; britanska premijerka Tereza Mej da nije bilo "praktične alternative upotrebi sile" i da "cilj napada nije promena režima". Sa ruske strane stigla je žestoka osuda i najave da napad "neće proći bez posledica". Slično su reagovali i Iranci, ali je već u kasnijim jutarnjim satima u subotu bilo jasno da će sve ostati na rutinskoj razmeni verbalne baražne paljbe. U verbalnu razmenu vatre ubrajaju se i izjave Amerikanaca da im nije oborena nijedna raketa, Sirijaca i Rusa da je oborena 71, i to starijim, sovjetskim oružjem; potom snimak Bašara el Asada kako ulazi u kancelariju jutro posle bombardovanja sa potpisom "Jutro postojanosti"; najava novih sankcija SAD prema Rusiji zbog podrške Asadu, potom izjave da sankcija neće biti "ukoliko Moskva ne izvede novi sajber napad ili ne napravi neku drugu provokaciju".\nSavet bezbednosti Ujedinjenih nacija je rutinski odbacio rezoluciju Rusije kojom se osuđuje bombardovanje, baš kao što je na isti način pre nekoliko dana odbacio rezoluciju o osudi upotrebe hemijskog oružja, koju su podnele SAD. Generalni sekretar UN Antonio Gutereš upozorio je članice Ujedinjenih nacija na odgovornost.\nŽrtava bombardovanja srećom nije bilo, ni civilnih ni vojnih. Pošto je napad najavljen, sirijske snage su imale vremena da izmeste avione i drugu vrednu vojnu opremu u ruske vojne baze u Tartusu i Hmejmimu, gde su bile pod zaštitom ruske vojske i njihovih raketnih sistema. Britanski general Danford je izjavio da su Sjedinjene Države posebno odredile ciljeve gde će biti "smanjen" rizik ruskih žrtava.\nSTRAH I OLAKŠANJE: Na prvi pogled izgleda da se mala proba velikog rata završila bezbolno po svaku stranu – nit pobednika, nit poraženih, a svi se hvale da su uradili baš ono što su hteli. Zadovoljan jer nije bilo najavljene eskalacije sukoba je sigurno i veći deo planete, koji u ovom ratu ne učestvuje, ali strepi kada oružjem zveckaju velike sile.\nTo i jeste najbolja vest posle burnih dana u Siriji i oko nje – čini se da, bar u ovom trenutku, nema nagomilane negativne energije koja se može osetiti u atmosferi pre početka velikih ratova. Jesu Rusi saopštili da će gađati rakete koje budu ispaljene na Siriju i da će ciljati mesta sa kojih su ispaljene, jeste Tramp grmeo na Tviteru da Rusi mogu da očekuju te rakete; jeste francuski predsednik Emanuel Makron motivisao javnost svoje zemlje pričama o desetinama muškaraca, žena i dece "masakriranih hemijskim oružjem, za šta je nesumnjivo odgovorna sirijska vlada"; to je činila i britanska premijerka Tereza Mej, ali je sve rađeno nekako mehanički, bez onog žara koji je pratio pripreme za ratove u Iraku 1991, bombardovanje SRJ 1999, napade na Avganistan 2001, Irak 2003, Libiju 2011. godine.\nPojavila se anketa u kojoj se tvrdi da je svega 22 odsto stanovnika Britanije podržalo učešće svoje zemlje u napadu na Siriju, sličan rezultat bio je i u Francuskoj. Političari država Evropske unije rutinski su osudili upotrebu hemijskog oružja, ali nikome osim Francuske i Britanije nije palo na pamet ni da razmatra eventualno učešće svoje vojske u ovom napadu. Kao da su se ratnohuškačke propagandne matrice izlizale, a javnost postala prezasićena ponavljanjem istog.\nIpak, ljudi širom sveta bili su zaista uplašeni i taj strah od globalnog sukoba odavno nije bio veći, a razloga za to je dovoljno. Bilo bi lepo verovati da je ovakav rasplet napetih dana u Siriji znak da će velike sile sesti za sto i pokušati da ovu krizu nekako reše mirnim putem, i da za ovu zemlju dolaze bolji dani, ali nema mnogo nade da će se tako nešto desiti.\nPOSLEDICE BOMBARDOVANJA: Istraživački centar u Barzehu blizu Damaska\nU SIRIJI NIŠTA NOVO: Što se tiče stanja na terenu, još se nisu svi ni pribrali jer je prošla opasnost od velikog rata, kada je iz Sirije stigla vest da je u eksploziji na severu zemlje, blizu Alepa, poginulo 20 ljudi, po nekim izvorima većinom Iranaca. Sirijske vladine snage kreću ovih dana u ofanzivu na oblast Al Kadam u Jarmuku, predgrađu Damaska u kojoj se nekada nalazio ogroman izbeglički kamp u kome su živeli Palestinci. Oblast drže pod kontrolom pobunjeničke snage, među kojima su najbrojniji džihadisti Islamske države i Al Nusra fronta (Islamska država se sve ređe u svetu pominje posle propasti "kalifata", ali njeni članovi nisu iščezli sa lica zemlje). Borbe oko preostalih ustaničkih enklava biće verovatno žestoke kao one u istočnoj Guti i samoj Dumi, a videli smo ovih dana do čega su ti sukobi doveli.\nŠto se tiče Dume, koja je na nekoliko dana postala svetska vest broj jedan, po izveštajima sirijskih medija, izbegli stanovnici se vraćaju u ovaj skoro potpuno razrušen grad. Ko ne veruje opisima sirijskih državnih medija, može da pročita reportaže Roberta Fiska, dopisnika "Independenta" i verovatno najboljeg poznavaoca situacije na Bliskom Istoku među novinarima, koji je Gutu posetio odmah po završetku borbi. Ima u njegovim tekstovima potresnih svedočanstava o višegodišnjem životu 80.000 stanovnika Gute u podzemnim tunelima i skloništima, neopisivom stradanju pod bombama i granatama vladinih snaga, ali i u mučilištima u kojima su pripadnici "opozicionih" grupa koje su kontrolisale grad ubili neobrojene stanovnike Gute po raznoraznim osnovama, najčešće zbog optužbi da su simpatizeri Asada. Ima i podatak koji se nije mogao ranije naći u svetskim medijima – da su 27. marta pripadnici Islamske države u Al Kadamu pogubili 117 zarobljenih vladinih vojnika tako što su im na ulici pucali u potiljak i sekli glave, na isti način na koji su pre dve godine vršili masovne egzekucije u drevnom amfiteatru u Palmiri. Snimci pogubljenja postavljeni su na veb-sajtu Islamske države Amak.\nOsnovno pitanje za stanovnike Sirije je šta će se dalje dešavati u njihovoj zemlji, a za čitav svet šta će učiniti velike sile, koje su prvi put posle mnogo decenija direktno uključene u ratni sukob na istoj teritoriji. Najveći broj pobunjenika koji je po dogovoru sa vlastima evakuisan iz istočne Gute otišao je na sever zemlje, u Idlib, trenutno najveći grad u Siriji pod kontrolom ustanika. Jedini način da do ikakvog mira u Siriji dođe bio bi da nekakvu zajedničku vlast dele sadašnja vlada i predstavnici bar nekih opozicionih grupa, što izgleda malo verovatno dok vlada sve ustanike proglašava teroristima, a ustanici Asada i njegove pristalice zločincima i ubicama.\nIGRA VELIKIH SILA: No, ovih dana smo se uverili da ni najteže reči ne moraju da znače mnogo. Utisak je da bi za kakav-takav mir u Siriji odlučujući faktor bio dogovor svih stranih sila upetljanih u krvoproliće u toj zemlji, ali u ovom trenutku takav rasplet deluje mnogo dalje nego što je to izgledalo pre nekoliko meseci. Donald Tramp je pre desetak dana ničim izazvan najavio da će se Amerikanci povući iz Sirije, a francuski predsednik Makron tvrdi da je baš on nagovorio Trampa da to ne čini; američka ambasadorka pri UN Niki Hejli izjavila je da SAD neće povući svoje snage iz Sirije dok ne ostvari sve svoje ciljeve – da se osigura da se hemijsko oružje ne koristi tako da predstavlja rizik za američke interese, da se porazi Islamska država i da se stvori dobra pozicija za posmatranje onoga što Iran radi – što zvuči kao osnova za dug ostanak. Teško da je iko od američkih zvaničnika čuo apel profesora na Univerzitetu Kolumbija Džefrija Saksa, koji je Trampa posle poslednjeg bombardovanja javno zamolio da "pobegne iz Sirije", navodeći da je angažovanje SAD u ovoj zemlji pre sedam godina bila "katastrofa koja je stvorila Islamsku državu i druge džihadističke organizacije, a u sve je uvučena i Rusija." "CIA i Pentagon žele da zadrže Iran i Rusiju van Sirije, ali jednostavno nema načina da se to uradi. Napravili smo rat u Siriji, 500.000 ljudi je ubijeno, deset miliona je raseljeno... Mi kopamo sve dublje, a treba da izađemo odatle, kriza u Siriji je postala ‘trajno stanje’", rekao je Saks.\nAmerički i francuski zvaničnici upozoravaju da će svaka nova upotreba hemijskog oružja vladinih snaga biti razlog za novo bombardovanje. Rusija ne pominje povlačenje iz Sirije, a ruski predsednik Vladimir Putin kaže da bi eventualni novi raketni udari na Siriju doveli do haosa u međunarodnim odnosima (cinici bi citirali domaću izreku "ne dao ti Bog da te Grci hrane i Rusi brane"). Izrael najavljuje da će nastaviti da deluje u Siriji protiv Irana, koji osuđuje svako strano angažovanje u Siriji, ne komentarišući sve duže spiskove poginulih Iranaca u toj zemlji.\nU svakom slučaju, ako Organizacija za zabranu hemijskog oružja, koja trenutno pokušava da utvrdi da li je u Dumi korišćeno hemijsko oružje, objavi izveštaj o tome, malo je verovatno da će to ikoga zanimati. Učesnici upravo završenog ratno-medijskog spektakla biće sigurno zabavljeni nekim sličnim dešavanjem, a svet će nastaviti da strepi i da sa nelagodom osluškuje vesti iz Sirije.


Besplatni preventivni pregledi u Bolnici i Domu zdravlja - KruševacGrad\nU okviru akcije koja se po preporuci Ministarstva zdravlja po drugi put u ovoj godini organizuje u zdravstvenim ustanovama širom Srbije, u Kruševcu je pregledano oko 500 građana i građanki. Za razliku od prethodne kada je učešće uzela samo Bolnica, ovomesečnoj akciji priključio se i ovdašnji Dom zdravlja\nPravo na besplatan preventivni pregled imali su svi građani, nevezano od toga da li imaju overenu zdravstvenu knjižicu, a pored merenja pritiska i nivoa šećera u krvi, građanima je bio na raspolaganju i ultrazvučni pregled abdomena, potom ginekološki pregled za žensku, te PSA laboratorijska analiza za mušku populaciju.\nU Bolnici su u okviru akcije pregledana 404 pacijenta, od čega 163 bez overene zdravstvene knjižice. Pregled urologa zatražilo je 105 građana, tumor marker za prostatu uradilo je 205 muškaraca, ultrazvučni pregled abdomena gotovo svi koji su došli na preventivni pregled, a nakon što su sve analize pristigle, na dalju dijagnostiku upućeno je 90 pacijenata.\nU okviru akcije u Domu zdravlja organizovan je i besplatan ginekološki pregled na koji se odazvalo preko 70 žena, a bez overene zdravstvene knjižice bilo ih je oko pet odsto.\nBesplatni preventivni pregledi su u ovom mesecu organizovani u 123 zdravstvene ustanove širom Srbije, a pregledano je preko 17.000 pacijenata. U cilju podizanja svesti građana o značaju preventive, sa ovakvim akcijama nastaviće se i u narednom periodu.\n28.11.2021 0 824\n29. novembra 2021., 03:26


DIVOVSKI ŠATKOR ODLAZI U PENZIJU: PET GODINA NJUŠIO NAGAZNE MINE | Hayat.ba\nDivovski afrički štakor po imenu Magawa koji je proveo godine njuškajući nagazne mine u kambodžanskom selu prestao je raditi i uživat će u dobro zarađenim bananama i kikirikijima u penziji, izjavili su iz AFP-a.\nMagawa, porijeklom iz Tanzanije, obučena je od strane belgijske humanitarne organizacije APOPO koja kaže kako je glodavac pomogao u čišćenju mina sa 225.000 četvornih metara zemljišta u svojoj petogodišnjoj karijeri, što je ekvivalent 42 nogometna terena.\nMeđutim, nakon otkrivanja 71 nagazne mine i 38 komada neeksplodiranih naprava postaje pomalo umoran – rekao je AFP-u u subotu Michael Heiman, direktor programa humanitarne organizacije u Kambodži.\nMilioni nagaznih mina položeni su u Kambodži između 1975. i 1998. godine, što je prouzrokovalo desetine hiljada žrtava piše Yahoo!News.\nAPOPO je obučio Magawa u svojoj rodnoj Tanzaniji za otkrivanje hemijskog spoja unutar eksploziva nagradivši ga ukusnim poslasticama poput kikirikija i banane.\nŠtakor za otkrivanje mina nagrađen je zlatnom medaljom za ‘hrabrost i predanost dužnosti’.\nMagawa je bila prvi štakor koji je dobio PDSA odličje u 77 godina nagrada, pridružujući se raskošnoj grupi hrabrih pasa i mačaka pa čak i golubova.\nGrupa od 20 novoobučeni štakora koji su nedavno stigli u Kambodžu upravo su dobila akreditaciju od vlasti za početak rada na otkrivanju mina.\ndivovski afrički štakor\nštakor za mine


source.ba | SAD tužbom protiv Assangea prekršio Ustav\nSAD su podnošenjem tužbe protiv osnivača Wikileaksa Juliana Assangea prekršile prvi amandman Ustava, koji garantuje slobodu govora i medija, izjavio je glavni i odgovorni urednik organizacije Kristinn Hrafnsson.\nOn je naglasio da se radi o čistom zlom bezakonju i da su SAD optužbama protiv Assangea odbacile prvi amandman, koji se u cijelom svijetu smatra modelom za slobodu medija, prenose agencije.\n- SAD su podnošenjem tužbe pokrenule očigledan ekstrateritorijalni napad van svojih granica, napadajući osnovne principe demokratije u Evropi i ostatku svijeta - navodi se u saopštenju Hrafnssona koje je objavljeno na internet stranici Wikileaks.\nAssange se nalazi u londonskom zatvoru Belmarsh, gdje služi kaznu od 50 sedmica zatvora zbog kršenja pravila o puštanju na slobodu uz plaćanje kaucije 2012. godine.\nOn se tada sklonio u Ambasadu Ekvadora u Londonu, a uhapšen je 11. aprila, nakon što su mu ekvadorske vlasti ukinule azil.


Zvezdin poraz u Limožu sad je još bolniji! - Sportske.net\nZvezdin poraz u Limožu sad je još bolniji!\nZvezdo, šta si propustila...\nTomić objasnio kako je Zvezda izgubila dobijeno...''Delije'' traže objašnjenja, hoće li biti ''zahvaljivanja na saradnji''? (TVITOVI)EK - Zvezdo, šta ti se ovo dešava?!Poluvreme - Zvezda u blagom minusu, ali nešto drugo je začudilo navijače! (TVITOVI)Žreb za 'Kup Radivoja Koraća' zakazan za četvrtak\nOdigrana je i druga utakmica petog kola Grupe G Top 16 faze Evrokupa.\nValensija je kao gost savladala Unikahu sa 72:69 i tako zadržala stopostotan učinak u ovoj grupi.\nZašto Zvezdaši treba da žale zbog ovakvog epiloga?\nOdgovor je jednostavan - da crveno-beli sinoć nisu prokockali ubedljivu prednost u Limožu i doživeli poraz od 72:71, posle ovakvog epiloga u Malagi mogli bi u poslednjem kolu da pred svojim navijačima odlučuju o plasmanu u četvrtfinale protiv Unikahe.\nŠta je, tu je, ne vredi očajavati, Zvezdi ostaje da se u sledećem kolu časno oprosti od ovosezonskog učešća na evropskoj sceni.\nInače, Valensiju su večeras do pobede predvodili Met Tomas sa 18 i Bojan Dubljević sa 15 poena, a Unikahu je predvodio Fernandez sa 20 poena. Srpski reprezentativac Dragan Milosavljević je meč završio samo sa dva poena i jednom asistencijom za 15 minuta u igri.


Tanjug 30. novembra 2021. 18:13\nBERLIN – Nemačka kancelarka Angela Merkel i budući šef Vlade Olaf Šolc razgovarali su danas putem video konferencije sa premijerima pokraina o daljem delovanju u borbi protiv pandemije, a sagovornici su zaključili da je potrebno preduzeti đodatne mere.\n„Postoji jedinstvo o tome da je četvrti talas pandemije veoma ozbiljan, da je regionalno doveo do delimično dramatične situacije u zdravstvenom sistemu, na šta savezna država i pokrajine moraju zajedno i odlučno reagovati“, saopštio je portparol nemačke Vlade Štefen Zajbert.\n„Zbog toga sada savezne vlasti i pokrajine razmatraju različite predloge. U te predloge spadaju uvođenje sveobuhvatnog ograničenja kontakata, pre svega nevakcinisanih i prilikom privatnih susreta, proširenje 2G pravila na trgovinu i ograničenja kod manifestacija. Pored toga, treba što pre pripremiti odluku o uvođenju opšte obavezne vakcinacije“, dodaje se u saopštenju.


Raste napetost pred referendum u Ukrajini, Pucano na avion ukrajinskih graničara\n► Raste napetost pred referendum u Ukrajini, Pucano na avion ukrajinskih\n13.03.2014 Kijev, Krim, Moskva\nUkrajinska granična služba navodi da je "ovo već drugi slučaj primene oružja", nakon što je "prvi put pucano na pogranični avion, koji nije opremljen oružjem, automatskim oružjem iz istog pravca 8. marta".\n"Samo zahvaljujući umeću pilota, koji su načinili oštar manevar, spustili se na limitiranu visinu i promenili kurs, uspeli su da izađu iz sektora pucnjave", navela je ta služba.\nKomandir baze na Krimu: Ili nam pomozite ili ćemo pucati\nVršilac dužnosti predsednika Ukrajine Aleksandar Turčinov izjavio je danas da su na ruskoj strani granice nagomilane snage ruske vojske ‘spremne za invaziju’, ali i naglasio da veruje da bi napori međunarodne zajednice mogli da rezultuju okončanjem, kako je rekao, agresije zvanične Moskve i otklanjanjem rizika od rata.\nTurčinov je u izjavi za lokalnu televiziju istakao da, kad su ruske snage prošle sedmice preuzele kontrolu nad poluostrvom Krim, druge jedinice ruske vojske su počele da se nagomilavaju na ukrajinskoj istočnoj granici, "spremne da u bilo kojem trenutku izvrše invaziju na teritoriju Ukrajine", preneo je Rojters.\n"Ukoliko druge mere ne uspeju, onda NATO treba da interveniše kao na Kosovu", rekao je DŽamilev u telefonskom intervjuu za AFP iz Brisela, gde sutra treba da se sastane sa zvaničnicima NATO.\n"Činimo sve što je u našoj moći da izbegnemo rat, bilo na Krimu ili bilo kojem drugom delu Ukrajine", naveo je Turčinov i dodao da su ukrajinske oružane snage u stanju pune borbene spremnosti.\n"Svo civilizovano čovečanstvo podržava našu zemlju. Sve vodeće zemlje sveta su na strani Ukrajine i siguran sam da taj ujedinjeni napor na međunarodnoj sceni može da nam omogući da zaustavimo agresiju", rekao je privremeni ukrajinski predsednik.\n"Glavni cilj (manevara) je višestrana provera kohezije jedinica, kao i performansi u obavljanju borbenih zadataka na nepoznatom terenu i na nepoznatom poligonu", saopštilo je ministarstvo.\nRusija je danas saopštila i da je na zahtev beloruskog predsednika Aleksandra Lukašenka u Belorusiju uputila šest mlaznih lovaca Suhoj 27 i tri transportna aviona.\nAvioni će biti stacionirani na aerodromu u Bobrujsku, na istoku Belorusije, i učetvovaće u zaštiti vazdušnog prostora te zemlje i u zajedničkim vojnim vežbama, rekao je agenciji Itar-Taš jedan portparol ministarstva odbrane.\nParlamentarac je dodao da bi ruski vojnici mogli biti potrebni ukoliko neđeljni referendum na Krimu dovede do iznenadne vojne intervencije iz Kijeva i naveo da je "to verovatno".\nAmerički avioni u Poljskoj\nU bazu poljskog vazudhoplovstva u Lasku danas je sletelo šest američkih borbenih aviona F-16 od ukupno 12 koje su Poljskoj poslale SAD kao pomoć zbog eksalacije krize u Ukrajini.\nNa vojne vežbe u Poljsku uskoro stiže još šest lovaca F-16 američkih oružanih snaga, a uz njih 300 vojnika, pilota i osoblja.\n"Amerikanci tim avionima šalju Poljacima i saveznicima u drugim zemljama signal da su njihove obaveze saveznika trajne i snažne. Ne samo u vreme mira, već i u vreme destabilizacije" kazao je bivši ministar odbrane Bogdan Klih.\n"To je podrška našem osećanju bezbednosti u situaciji kada smo svedoci pretnje iza naših istočnih granica, destabilizacije u Ukrajini i javne agresije Rusije", rekao je Klih.\nPoljska i SAD su, po sporazumu iz 2011. godine, planirali kvartalne vežbe, ali Poljska je zbog krize u Ukrajini zatražila od Pentagona da pošalje avione ranije.\nU najmodernijoj bazi vazduhoplovstva poljske armije u Lasku stalno je stacionirano 10 američkih vojnika - pilota, tehničara, informatičara i oficira za vezu.\nOEBS: Čudesno izbegnuto krvoproliće\n"Za mene, skoro je ravno čudu da krv nije potekla" na Krimu, rekao je Švajcarac Tim Guldiman, specijalni izaslanik predsedavajuć zemlje OEBS u Ukrajini.\n"Policijske strukture definisane Ustavom su sprečene da rade svoj posao, a većina zgrada je zauzeta", rekao je zvaničnik OEBS.\nMoskva je spremna da uzvrati sankcijama ukoliko SAD i EU istupe sa ekonomskim merama na štetu Rusije zbog tenzija na Krimu, saopštilo je danas rusko Ministarstvo za ekonomiju.\n“Nadamo se da će ciljati samo političke sankcije, a ne širok paket mera koje utiču na ekonomsku razmenu. Naše sankcije bi, naravno, bile slične”, rekao je zamenik ministra za ekonomski razvoj Aleksej Lihačev, prenosi “Raša tudej”.\nJedan od načina na koji Rusija planira da se zaštiti od zapadnih sankcija biće povećanje trgovine u drugim valutama, a ne u američkim dolarima.\n“Moramo da povećamo obim trgovine u nacionalnim valutama. Zašto bi u razgovorima sa Kinom, Indijom ili Turskom trebalo da se pregovara o dolarima? Zašto bismo to radili? Treba da potpisujemo energetske ugovore u nacinalnim valutama”, kazao je Lihačev.\nAmerički kongres i Evropska komisija najavili su da će uvesti ekonomske sankcije Moskvi, a ruski predsednik Vladimir Putin ocenio je da bi takve akcije mogle da imaju negativan efekat i da utiču na globalnu ekonomiju.


SPREMNI ZA RAD NA TEHNOLOGIJAMA POSLEDNJE GENERACIJE\nBANJA LUKA, ZRENJANIN – Banjalučka kompanija „Lanaco“ otvorila je vrata talentovanim studentima Tehničkog fakulteta „Mihajlo Pupin“ iz Zrenjanina kako bi se bolje upoznali sa radom na tehnologijama poslednje generacije i poboljšali svoje praktične veštine.\nOsam studenata završnih, osnovnih i master studija provelo je nekoliko dana u „Lanaco“ tehnološkom centru radeći na razvijanju softverskih i sistemskih rešenja koja omogućavaju upravljanje velikim brojem podataka, visoku pouzdanost, modularnost, te istovremeni rad velikog broja korisnika.\nU narednom periodu, zahvaljujući saradnji sa Tehničkim fakultetom „Mihajlo Pupin“ i Gradom Zrenjaninom, „Lanaco“ će nastaviti da kroz transfer znanja o tehnologijama poslednje generacije doprinese unapređenju razvoja akademske zajednice, sa željom da mladi talentovani kadrovi na vreme i na pravi način dođu u kontakt sa poslednjim IT dostignućima, te da se pomere granice mogućnosti za kreiranje IT inovacija koje su danas aktuelne.\n– Veliko mi je zadovoljstvo što mi je pružena prilika da budem deo jedne ovako kvalitetne inicijative i regionalno uspešne IT kompanije. Zaista nam je velika čast što smo došli u Banjaluku na usavršavanje i upoznavanje sa mentorima koji će nas u narednom periodu voditi kroz magični svet IT dostignuća na globalnom nivou, pomoći nam da se na najbolji način profilišemo i na pravi način se odredimo prema razvoju u sigurno danas najperspektivnijoj grani industrije – poručio je Velibor Premčevski, student master studija Tehničkog fakulteta „Mihajlo Pupin“, smer Informacione tehnologije.\nKompanija „Lanaco“ ide u korak sa savremenim IT inovacijama i tehnologijama budućnosti i prateći trendove razvija i buduće kadrove.\n– Ovo je bio moj prvi ozbiljniji susret sa savremenim tehnologijama poslednje generacije. Drago mi je što je kompanija „Lanaco“ prepoznala potencijal u nama i pružila nam jedinstvenu priliku da učimo od najboljih, da kroz naše angažovanje pomognemo našem gradu da postane još uspešniji u IT industriji i na kvalitetan način promovišemo rad u industriji budućnosti među našim vršnjacima u Zrenjaninu – poručio je Predrag Čalić, apsolvent Tehničkog fakulteta „Mihajlo Pupin“, smer Informacione tehnologije.\nTagoviIT it kompanija zrenjanin it tehnologije Lanaco lanaco banja luka lanaco zrenjanin tehnički fakultet zrenjanin\nKOMPANIJA GOMEX TRAŽI RADNIKE NA VIŠE POZICIJA\nLEČENJE PREKO INTERNETA JE VEOMA OPASNA STVAR!


OBAVJEŠTENJE O PRISTUPANJU IZRADI IZMJENA I DOPUNA REGULACIONOG PLANA „PRIJEKO“ – VISOKO\nU skladu sa Zakonom o prostornom uređenju i građenju, svim zainteresovanim građanima, javnim ustanovama i javnim preduzećima na području grada Visoko, Služba za urbanizam, stambene, geodetske poslove i katastar nekretnina Grada Visoko oglašava da se pristupilo izradi Izmjena i dopuna Regulacionog plana „Prijeko“ – Visoko.\nNakon provedene zakonom propisane procedure izbora najpovoljnijeg ponuđača za izradu ovog planskog dokumenta izabran je nosilac izrade, te se pristupa izradi istog.\nNosilac izrade Izmjena i dopuna Regulacionog plana „Prijeko“ – Visoko je „IPSA“ d.o.o. Sarajevo, a nosilac pripreme je Služba za urbanizam, stambene, geodetske poslove i katastar nekretnina Grada Visoko.\nS tim u vezi, pozivaju se sve zainteresovane strane, javne ustanove i javna preduzeća da u roku od 30 dana od dana objavljivanja ovog obavještenje dostave podatke, podloge i relevantne informacije, te prijedloge i sugestije za određena planska rješenja na području obuhvaćenom Regulacionim planom.\n– Obuhvat Regulacionog plana „Prijeko“ – Visoko.


Doktor Milanko iz Kraljeva prvi je "pročitao" genom korone u Srbiji i kaže da TEŽINA BOLESTI ZAVISI SAMO OD JEDNE STVARI - Informer\nRTS | 06. 12. 2020.\nKorona u Srbiji i dalje hara, a njeni simptomi su različiti. Takođe, razlikuje se i klinička slika obolelih, a jedan od odgovora zašto je to tako dao i naučnik iz Srbije.\nMilanko Šekler, doktor veterinarskih nauka, jeste prvi, sa svojim stručnim timom u Veterinarskom specijalističkom institutu Kraljevo, "pročitao" genom koronavirusa u Srbiji.\nTo je upisano u svetsku bazu podataka. Kaže da koronavirus nije respiratorni, već sistemski virus, da maska nije potpuna zaštita, ali sprečava da pojedinac koji je nosi udahne 95 odsto kapljica virusa, i da težina kliničke slike najviše zavisi od količine virusa koji je osoba unela u organizam.\nDoktor Milanko Šekler sa Instituta za veterinu Kraljevo kazao je za RTS da provetravanje može da pomogne u sprečavanju širenja koronavirusa, pošto je virusu potrebna vlažnost zbog lipidnog omotača koji se nalazi oko njega.\nŠekler je rekao da se infekcija ne prenosi preko usta, već da virus napada respiratorni trakt, odnosno nos, a da se putem prljavih ruku pre mogu preneti neki drugi virusi nego koronavirus.\nGovoreći o zaražavanju putem ravnih površina i mobilnih telefona, Šekler je naveo da je teško zaraziti se na takav način.\n"Da bi se neko zarazio, potrebna je osoba koja izlučuje ogromnu količinu virusa i potrebna je osetljiva osoba koja će da primi tačno određenu količinu virusa. Ne jedan virus, ne dva virusa, ne deset, nego od 500 do 1.000. To je neka najblaža procena svih istraživanja koja se rade na tu temu", istakao je Milanko Šekler tokom gostovanja u Jutarnjem programu RTS-a.\n"Organizam koji primi manju količinu virusa to će savladati"\nNaveo je da će organizam onih osoba koji prime manju količinu virusa savladati to i da će se polako prokužavati.\n"Mi sprečavamo zaražavanje u onom smislu da se neko inficira da dobije infektivnu dozu i kliničke znake bolesti da mu treba bolnica, a prokužavanje je kada uneseš subefektivnu dozu, ne ovu 500, nego od 50, od 30. Onda se nećeš razboleti, a organizam, ako stalno unosi tu količinu, razvija otpornost", rekao je Šekler.\nDoktor Šekler je naveo da se oko 99 odsto virusa nalazi u krupnim mikrokapljicama, koje odmah padaju na zemlju, a da 1,3 odsto čestica koje se zadržavaju u vazduhu nekoliko sati sadrži virus.\nGovoreći o maskama, Šekler je rekao da maske ne mogu da zaustave virus, zbog njihove male veličine koja iznosi 125 nanometara, koji je hiljaditi deo mikrona.\n"Maska zaustavlja samo mikrokapljice, a u njima je skoro 90 i više procenata virusa. Ona treba da zaustavi mikrokapljice. Još važnija stvar koju maska radi je da ako je bolestan čovek nosi i koji ima simptome i izbacuje virus, on zaustavlja virus sa unutrašnje strane maske", istakao je Šekler.\n"Maska ne treba da se skida tokom celog dana"\nNapomenuo je da bi maska trebalo da se stavi jednom i da se ne skida tokom celog dana.\n"Sve druge varijante, da ih skidate, pa da ih stavite na prst, stavljate u džep, ne vodite računa sa koje strane ste je okrenuli. Vi ste praktično onu stranu koja je mogla da bude u dodiru sa virusom stavili direktno na lice i na nos", kazao je Šekler.\nIstakao je da bi maske trebalo da se menjaju i da ne može maska da se nosi sve dok se ne isprlja.\nGovoreći o vakcinama, Milanko Šekler je rekao da je najbolje vakcinisati najugroženije i one koji su najizloženiji virusu i da očekuje da broj novih slučajeva počne da opada pre Nove godine.\nSrbija virus bolest Korona milanko šekler


Kako su kriminalci oteli FSS i ko su Kokezine sudije i medijski plaćenici? – Sport ONLINE\n06/03/2021 Dejan M. Andrić Domaći fudbal, Fudbal, Priča dana, Vesti 0\nDRŽAVA ODLUČNA DA SREDI STANjE U NAŠEM NAJPOPULARNIJEM SPORTU\nAko se bolje uđe u samo srce organizacije, lako se može videti da je oko Slaviše Kokeze bilo dosta ljudi sumnjivog morala, osuđivane ličnosti, skorojevića i potpunih amatera kada je fudbal u pitanju.\nNašu fudbalsku organizaciju, ne samo njen vrh već i mnogo šire, zahvatili su opasni nemiri. Koliko je sujeta čoveka koji je u proteklih pet godina imao apsolutnu fudbalsku vlast, koštala naš fudbal? Šta posle svega, dok mnogima bride obrazi, preostaje našem najpopularnijem sportu, nego da se pod hitno preorijentiše, napravi veliku promaju u svojim redovima, vrati u fudbal čestite i poštene ljude i da sa novim selektorom krenemo napred.\nTek sada se jasno vidi koliko je jedan čovek zloupotrebio sve ono što mu je dato na tacni. Slaviša Kokeza je umislio da može da radi sve što poželi, pa i da blati ime Nemanje Vidića, jednog od najvećih fudbalera na ovim prostorima.. Uz pomoć nekih ovdašnjih medijskih poslušnika, pokušao je da ukalja obraz, ime i čast, koje je nekadašnji kapiten Mančester junajteda gradio više od jedne decenije na Ostrvu.\nPa zar je neko zaista pomislio da će Nemanja, taj veliki patriota i Srbin, udariti na svoju državu, kao što je to uradio Slaviša Kokeza. Taj mali fudbalski činovnik iz Brodarca želeo je da prikaže da iza Nemanje Vidića tobože stoje razni političari iz opozicionog bloka. Ta gnusna laž je sada izašla na videlo. Tim činom Kokeza, koji je na pravdi Boga oterao i Slavoljuba Muslina, želeo je da Nemanju Vidića što više udalji od srpskog fudbala.\nSlaviša Kokeza je započeo svoj fudbalski mandat povezujući se sa kriminalcima, čiji je osnovni interes bio da preko kladionica dođu do ogromnog novca. Često se ukazivalo na te nečiste radnje, na nameštanje utakmica. Uzaludni su bili vapaji svih čestitih ljudi u srpskom fudbalu, sve ih je Kokeza brzo brisao iz svog fudbalskog teftera.\nU međuvremenu, našu fudbalsku organizaciju okupirali su kriminalci. Ako se bolje uđe u samo srce organizacije, lako se može videti da je oko Slaviše Kokeze bilo dosta ljudi sumnjivog morala, osuđivane ličnosti. Kokeza je u jednom momentu umislio da je jači i od predsednika države, pa je polako počeo da stvara svoju fudbalsku imperiju. Sve su glasniji navodi da je u Santa Domingu kupio veliko imanje, možda je zato naša reprezentacija, sastavljena od igrača iz Super lige, igrala sa Dominikanskom Republikom i Panamom?\nKako je Slaviša Kokeza i na koji način birao svoju fudbalsku vladu? Pre svega na osnovu poslovnih kontakata i veza, zato se sada u javnosti kao mogući kandidati za njegovog naslednika pojavljuju neki ljudi iz sveta biznisa, njemu veoma bliski. Tim istim ljudima je nudio pomoć u poslu, a zauzvrat tražio je njihovu punu poslušnost.\nMeđutim, čudi zašto je Zoran Laković, danas jedan od najuticajnijih ljudi u Uefi, bio toliko privržen Slaviši Kokezi. To se moglo videti i na finalu ženske Lige šampiona u Budimpešti, kada je predsednik FSS još na poluvremenu napustio ,,Puškaš arenu”, a za njim je trčećim korakom išao činovnik Uefe Laković.\nIz ovog fudbalskog blata ostaje nam da se sami vadimo. Ali, zabrinjava činjenica da su se prošle godine i to na lični zahtev Zorana Lakovića, pomirili Slaviša Kokeza i Zvezdan Terzić, koji je navodno već počeo da postavlja kadrove u FSS. Šta ih je to ponovo udružilo, pitaju se naši fudbalski ljudi?\nKokeza je imao svoje sudije i poslušne medije\nNije nikakva tajna da je Sudijska organizacija rak rana srpskog fudbala. Nije nikakva tajna da su pojedine sudije bile na listi, zbog činjenice da su za svog gazdu obavljale velike poslove. Često se unapred znalo posle delegiranja, kakva sudbina očekuje klubove. U tome je Kokeza imao veliku podršku sudija, nekih koji i danas rade u policiji. Naravno, veliku pomoć predsedniku FSS pružali su i pojedini poslušni novinari.\nSuperliga Srbije: Zvezda čeka Čukarički, a Rad ekipu Partizana


MERIDIAN NAJVEĆE KVOTE: Totenhem 2.35, Bajern 2.05, Inter 2.45, Marsej 2.05 | Najnovije vesti - Srbija danas\n16.04.2021. • 10:53 Promo\nKladionica Meridian je iz bogate ponude izdvojila četiri zanimljiva meča koja se igraju u okviru Lige 1, Serije A, Bundes i Premijer lige, a bukmejkeri garantuju da će baš ti mečevi u svakom trenutku imati najveće kvote na svetu.\nEVERTON – TOTENHEM, DVOJKA 2.35\nTeško da će Everton i Totenhem videti Evropu sledeće sezone. Velike oscilacije u igri oba tima krive su za bodovne zaostatke i to što “evropska mesta” u Premijer ligi deluju tako blizu, a tako daleko. Ipak, biće ovo veoma interesantan meč ekipa koje deli samo bod razlike (Totenhem je na 7. poziciji sa 49 bodova, a Everton odmah ispod, sa 48 bodova). “Karamele” već četiri kola ne znaju za pobedu, dok su “Pevci” i tamo i vamo – poraz, remi, pobeda, poraz, pobeda… Treba naglasiti i da je na poslednjih 10 utakmica kod kuće, Everton upisao samo tri pobede, između ostalog jednu protiv Totenhema u FA kupu.\nVOLFSBURG – BAJERN MINHEN, DVOJKA 2.05\nBajern Minhen nije uspeo da odbrani titulu prvaka Evrope. Izbačen je u četvrtfinalu Lige šampiona, upravo od kluba koji je prošle sezone bio vicešampion. Pari Sen Žermen je ostvario cilj – osvetio se Bavarcima, te je sada na gigantu iz Minhena da odbrani lidersku poziciji u Bundesligi i sačuva titulu šampiona države u prostorijama kluba. Taj zadatak mogao bi da oteža upravo Volfsburg koji se nalazi na trećoj poziciji, a impresivan podatak je da poslednjih 18 mečeva kod kuće nije izgubio (13 pobeda, 4 remija).\nMARSEJ – LORJEN, KEC 2.05\nZanimljiv okršaj nas očekuje sutra u Ligi 1. Marsej se bori za Evropu, Lorjen za opstanak. Do kraja francuskog prvenstva ostalo je još šest kola, te svaki naredni meč nosi određenu težinu, posebno za klubove koji “jure” pozicije. Lorjen igra jako loše u gostima, pa tako već 13 utakmica “na strani” beleži poraze. Ostaje nam da vidimo da li je vreme za prekid baksuzne serije ili je odlazak u zonu ispadanja ipak realniji.\nNajslađe ostavljamo za kraj, pa eto jedne poslastice iz fenomenalne Serije A. Golovi su ove sezone sinonim za italijansku ligu, a sva je prilika da ćemo ih videti i na meču Napoli – Inter. Osam kola pred kraj prvenstva, “Neroazuri” se nalaze na prvoj poziciji sa 11 bodova “u plusu”. Aktuelan je i niz od devet pobeda zaredom, pa nema sumnje ko je favorit. Ipak, svi znamo kako igra Napoli, a pozicija koja ovoj ekipi obezbeđuje Ligu šampiona i te kako je blizu, pa je “glad” za pobedom još jača i veća.


SPASIMO ŽIVOT ČETVOROGODIŠNJEM ĐORĐU KARAMATI | JKP Gradsko Zelenilo Novi Sad\nSPASIMO ŽIVOT ČETVOROGODIŠNJEM ĐORĐU KARAMATI\nJavno komunalno preduzeće „Gradsko zelenilo“ pre nekoliko dana primilo je molbu za pomoć Đorđu Karamati iz Novog Slankamena i odlučilo da prvi naredni „Humani ponedeljak“, 6. jula, bude posvećen pomoći za ovog mališana, koji je trenutno životno ugrožen. Đorđe ima četiri godine, osnovna dijagnoza mu do današnjeg dana nije ustanovljena, a kako vreme prolazi, zdravstveno stanje mu je sve teže. Trenutno se nalazi na lečenju u Beogradu, u Institutu za majku i dete. On ima veoma česte napade epilepsije koji više ne mogu da se kontrolišu, u potpunosti je slep, ne može da sedi, hrani se uz pomoć sonde, a poslednjih dana mu je disanje znatno otežano.\nĐorđe će biti otpušten iz bolnice tek kada bude nabavljena sva potrebna medicinska oprema za koju su potrebna značajna sredstva. Aparat za disanje će biti kupljen uz pomoć Republičkog zavoda za zdravstveno osiguranje, gde je u toku proces odobravanja. Međutim, dodatna oprema ne podleže nadoknadi od strane RFZO, a materijalna situacija porodice Karamata, koja broji pet članova je izuzetno teška, jer je zaposlen samo Đorđev otac koji se bavi poljoprivredom.\nZbog toga molimo sve ljude dobre volje da u ponedeljak, 6. jula u što većem broju posete Štrand i umesto kupovine ulaznice prilože humanitarnu pomoć za spas malog Đorđa Karamate.\nPrethodno JNMV 22/2015 Usluge servisa vozila i pripadajuće opreme „IVEKO“\nSledeće JNMV 23/2015 Plastične saksije i drugi plastični materijali


source.ba | Rustemović uoči sjednice NSRS: Uposlenici u strahu, doći će do problema u snabdijevanju lijekovima\nPosebna sjednica Narodne skupštine Republike Srpske bit će održana sutra, 20. oktobra, s jednom tačkom dnevnog reda - stanje o snabdijevanju kiseonikom zdravstvenih institucija u RS. U materijalima za sjednicu objavljen je i Prijedlog zakona o lijekovima i medicinskim sredstvima kojim se predviđa osnivanje Agencije za lijekove Republike Srpske.\nRamo Rustemović, predsjednik Sindikata Agencije za lijekove BiH kazao je da politika i stranke iz Federacije BiH ne sjede skrštenih ruku, a poseban apel šalje strankama u vlasti na nivou Vijeća ministara.\n"Postoje pravni mehanizmi gdje se može reagovati kroz Stručno vijeće, Agencije za lijekove BiH, Ministarstvo civilnih poslova. Ovdje treba odmah reagovati kako, politika zna, struku nije niko uvažavo i dolazi da pita. Uposlenici su sa pravom zabrinuti, pogotovo Kontrolni laboratorij Agencije, sa sjedištem u Sarajevu, oko kojeg se najviše vodi neistina da li postoji, da li je certificirana", kazao je Rustemović.\nOn je istakao da Laboratorij posjeduje certifikat ISO 17025, da su član OMCL-a, član EDQM, gdje direktno učestvuju u Vijeću Evrope po pitanju kvaliteta i kontrole lijeka.\n"Izgleda da nije dovoljno što ima sve atribute evropske laboratorije, očito nekome smeta i direktno se ugrožava kontrola kvaliteta lijekova, njihova sigurnost i efikasnost! Isto tako direktno je ugrožena egzistencija uposlenih i njihovih porodica. Sigurno će biti poremećeno tržište snabdijevanjem lijekovima i medicinskim sredstvima, na cijeloj teritoriji BiH, a pandemija corona virusa traje", upozorava Rustemović.


Seul: Stotine hiljada demonstranata traži smenu predsednice (video) - 03.12.2016, Sputnik Srbija\nStotine hiljada demonstranata okupilo se na ulicama Seula, šestu nedelju za redom, zahtevajući ostavku predsednice Južne Koreje Park Guen Hje zbog umešanosti u... 03.12.2016, Sputnik Srbija\n09:35 03.12.2016 (Osveženo: 10:36 03.12.2016)\n© AFP 2022 / JUNG Yeon-JeProtesti u Seulu\nStotine hiljada demonstranata okupilo se na ulicama Seula, šestu nedelju za redom, zahtevajući ostavku predsednice Južne Koreje Park Guen Hje zbog umešanosti u korupcijski skandal.\nKako prenosi AFP, protest je organizovan nekoliko sati nakon što su opozicione stranke u toj zemlji predale zahtev za smenu južnokorejske predsednice, o kojem će poslanici glasati sledećeg petka, jer demonstranti zahtevaju da ona odmah ode sa te funkcije.\nZahtev za smenu predsednice potpisala je 171 osoba, a kako bi on bio usvojen potrebna je dvotrećinska većina u Parlamentu, što znači da taj zahtev treba da podrže i poslanici vladajuće stranke predsednice Južne Koreje.\nPredsednica Južne Koreje Park Geun Hje tražila je 29. novembra od Parlamenta te zemlje da pronađe način da ona ode sa vlasti zbog umešanosti u korupcioni skandal i odluči kada bi to trebalo da se dogodi.\n5 Novembar 2016, 23:11\nOna je tada dodala da će sići sa vlasti u skladu sa zakonom kada se pronađe način da se promeni administracija na miran način i da se smanji mogućnost političkih nemira i vakuuma posle razgovora vladajućih i opozicionih stranaka.\nJužnokorejska Demokratska partija odbila je ponudu predsednice nazvavši je zaverom kako bi se izbeglo da ona bude podvrgnuta proveri poverenja, prenela je novinska agencija „Jonhap“.\nPark Geun Hje se zbog korupcionog skandala izvinila dva puta, ali je do sada odbijala pozive javnosti da podnese ostavku.\nU središtu skandala našla se Coi Su Sil, prijateljica i saradnica predsednice Park Geun Hje, koja je uhapšena zbog prevare i zloupotrebe službenog položaja.\nOna je optužena da je uticala na Park Geun Hje kako bi industrijske kompanije navela da ulažu u sumnjive fondove, a taj novac je potom koristila za lične potrebe.


BiH: Bojkot zbog nastave na srpskom : Nadlanu.com\nObjavljeno 31. avg 2013. / 14:24:18\nMuhamed Ahmetović, predsednik Saveta roditelja ove škole, kazao je da je odluka o bojkotu nastave doneta, jer je uskraćeno pravo na izučavanje nacionalne grupe predmeta, premda su svi učenici, njih 143, bošnjačke nacionalnosti.\n"Na papiru je to sve fino rečeno, ali u praksi našsa deca bosanski jezik uče iz tri knjige na srpskom jeziku i, što je najgore, taj predmet predaje im žena iz Srbije. Od ukupno 31 nastavnika, samo je jedna učiteljica Bošnjakinja, ostalo su sve Srbi", kazao je za Dnevni avaz Ahmetović.\nOn je dodao da problem predstavlja i to što škola nema sanitarni čvor, ni vodu.\nSRCE MOJE, ŽELIM TI SVE NAJBOLJE: Bastijan Švajnštajger na…\nSvi zahtevi roditelja ove dece upućeni su matičnoj školi u Kravici, kao i Ministarstvu prosvete RS u Banja Luci a, prema rečima Ahmetovića, ostali su bez odgovora, pa će zato u školu u ponedeljak, umesto dece, doći roditelji.\n"Čaša se prelila ovih dana, kada smo videli obaveštenje da Ministarstvo daje besplatne udžbenike za prvi i drugi razred osnovne škole, što je za svaku pohvalu, ali su to knjige po srpskom planu i programu", žali se Ahmetović i dodaje da se "radi o čistoj obmani, jer u zvaničnim dokumentima piše da deca imaju nacionalnu grupu predmeta, a u stvarnosti uče iz udžbenika po kojima uče i srpska deca".\n"Ovo više nećemo tolerisati , makar našu decu slali u školu u Federaciji BiH", poručio je on.


Izraelske optužbe za umiješanost Irana u napad na brod 'djetinjaste' - Otpor\nGlasnogovornik iranskog ministarstva vanjskih poslova Saeed Khatibzadeh rekao je da su optužbe Izraela i Sjedinjenih Država protiv Teherana o napadu na trgovački brod u izraelskom vlasništvu u Omanskom moru “djetinjaste” i pod uticajem cionističkog lobija u Sjedinjenim Državama.\nSaeed Khatibzadeh je to izjavio na nedjeljnom brifingu za novinare iranskih medija, kada su ga upitali o tome kako Izrael i SAD optužuju Iran za napad na trgovački brod u izraelskom vlasništvu kod obala Omana u Arapskom moru.\n“Nelegitimni cionistički entitet mora prestati s izricanjem neosnovanih optužbi protiv Irana. Ovo nije prvi put da taj režim iznosi ovakve optužbe [protiv Teherana] ”, dodao je on.\n“Zvaničnici cionističkog režima moraju znati da im takvi projekcionistički potezi ni na koji način neće pomoći“ – kazao je iranski diplomata i dodao:\n“Moramo biti vrlo oprezni da ne upadnemo u zamke koje postavljaju cionisti i okupatorski režim Kudsa u takvim slučajevima”, rekao je on dodajući: “Taj režim je na najnižoj tački legitimiteta i proživljava najteže dane svog života.”\nIzraelski premijer Naftali Bennett izjavio je u nedjelju da je režim “upoznat sa” dokazima “koji ukazuju da Iran stoji iza smrtonosnog napada na tanker u blizini Omana”.\nIzraelski ministar vanjskih poslova Yair Lapid također je optužio Iran, rekavši da incident zaslužuje oštar odgovor.\nU izjavi od petka, Zodiac Maritime, izraelska kompanija koja upravlja naftnim tankerom, tvrdi da su u napadu ubijena dva člana posade, Britanac i Rumun.


VESIĆ U MISLOĐINU: Novi most preko Maričića potoka biće završen za dva meseca! - Informer\n11:52 Beograd 1\nVESIĆ U MISLOĐINU: Novi most preko Maričića potoka biće završen za dva meseca!\nGradski menadžer Goran Vesić danas je u obrenovačkom naselju Mislođin obišao radove na izgradnji novog mosta preko Maričića potoka koji će, kako je rečeno, biti završen u naredna dva meseca\nNavodeći da je postojeći most u jako lošem stanju i da se deo mosta srušio zbog klizišta, Vesić je zahvalio Putevima Srbje što su u izgadnju novog mosta uložili skoro 20 miliona dinara.\nVesić je precizirao da će novi most biti dugačak 16,5 metara, širok oko 6,5 metara, a osim toga biće urađena i obala utvrda, što će dodao je Vesić omogućiti da most odoli svakoj prirodnoj nepogodi.\n- Nekom ovaj most možda izgleda mali, ali građanima koji ovde žive veoma je važan, važniji od svakog drugog mosta i mislim da polako ispunjavamo naše obećanje, a to je da u svakom selu na teritoriji Beograda rešavamo probleme - naveo je Vesić.\nNaglasivši da grad Beograd ima odličnu saradnju sa Putevima Srbije, on je rekao da će Putevi Srbije u Mislođinu raditi sanaciju dva klizišta, čime će biti zaštićeno više od 400 kuća.\nVesić je naglasio da svaki građanin Beograda mora da ima put, kanalizaciju, vodovod i javni prevoz.\n- To je nešto oko čega ne smemo da se sporimo i to će trajati. Ne može sve da se uradi odmah, ali kao što vidite polako rešavamo problem po problem da bi do 2025. godine svi građani Beograda u smislu infrastrukture bili izjednačeni - rekao je Vesić.\nOn je zahvalio predsedniku opštine Obrenovac Miroslavu Čučkoviću koji je inicirao radove, kao i Putevima Srbije koji ulažu veliki novac u puteve na teritoriji Beograda.\nIzvršni direktor Sektora održavanja državnih puteva prvog i drugog reda u Putevima Srbije Zoran Stojisavljević je rekao da će radovi na izgradnji novog mosta biti obavljeni u naredna dva meseca.\n- U prethodne tri godine uložili smo više od 200 miliona dinara za popravku i sanaciju puteva na teritoriji grada Beograda, a naročito smo posle šteta izazvanih poplavama u 2014. dosta toga uradili i popravili - rekao je on i izrazio uverenje da će Putevi Srbije i sledeće godine nastaviti da rade istim intenzitetom.\nRadove je obišao i predsednik opštine Obrenovac Čučković koji je u ime građana Obrenovca zahvalio Putevima Srbije, Vladi Srbije i Skupštini grada Beograda, a posebno gradskom menadžeru.\nGoran Vesić gradski menadžer Mislođin most\n10:34 Beograd 4\nMost ili ćuprija- pitanje je sad! Nisam još čula da se na potocima grade mostovi!


Televizija -- Data și ora publicării: 18.02.2021 00:07:03\nFILM-DARA / Premijera filma "Dara iz Jasenovca" 20. februara na RTS-u\nBeograd (MEDIA EXPRES) / 15. februar 2021. / Srpski film "Dara iz Jasenovca" reditelja Predraga Antonijevića, snimljen uz podršku Filmskog centra Srbije, imaće ekskluzivnu svetsku televizijsku premijeru na Prvom programu Radio-televizije Srbije 20. februara, najavljuje RTS.\n"Dara iz Jasenovca", srpski kandidat za Oskara, istorijska je drama koja je pokrenula lavinu komentara od pozitivnih do negativnih. Film je premijerno prikazan 25. novembra u Gračanici.\nBeogradska premijera, uz prisustvo autorske i glumačke ekipe, zakazana je za 22. april, kada se obeležava 76 godina od proboja poslednjih zarobljenika iz logora Jasenovac.\n- Odluka da se film prikaže na televiziji pre normalnog života u bioskopima je nezavisno doneta od reditelja Antonijevića i mene, a prouzrokovana je svom pričom koja se dešava oko filma, njegove nominacije za našeg kandidata za Oskara, a pogotovo na par neumesnih i neosnovanih kritika - da je film naša propaganda i da Srbi nisu bili žrtve u Jasenovcu. Tako da je naša želja bila da prikažemo film pre vremena da ga što više ljudi vidi - istakao je producent filma Maksa Ćatović.\nGlavna i odgovorna urednica Zabavnog programa RTS Olivera Kovačević kaže da je značajno da RTS u ovom trenutku emituje film "Dara iz Jasenovca". Navela je da je bilo dosta kontroverzi u vezi sa ovim filmom od društvenih, istorijskih, umetničkih i smatra da je pravi trenutak da gledaoci pogledaju ovaj film i donesu svoj sud.\n- Smatramo da je veoma značajno što se ova traumatična i bolna tema našla na filmskom platnu odnosno u jednom filmu i da se problem i trauma Jasenovca sagleda iz perspektive srpskih žrtava - rekla je Kovačević.\nFilm "Dara iz Jasenovca" snimljen je na osnovu autentičnih svedočanstava preživelih logoraša, a posle zvanične premijere u Beogradu naći će se na repertoaru bioskopa u Srbiji.


Putnici će biti zaštićeniji: Novi pravilnik zadaje muke turističkim agencijama - Sirmiuminfo\nPutnici će biti zaštićeniji: Novi pravilnik zadaje muke turističkim agencijama\nDo kraja januara će sve turističke agencije u Srbiji morati da na svojim računima obezbede određeni depozit u suprotnom će ostati bez licence.\nTurističke agencije ubuduće biti podeljenje u četiri grupe, kao i da će svaka grupa imati različiti iznos garancija putovanja i potrebnog depozita na računu koji će se proveravati na kraju svakog meseca.\nDo kraja januara sve turističke agencije u Srbiji koje su do sada imale licencu da mogu da rade kao turoperatori moraju da pribave nove licence koje se stupanjem Pravilnika o garancijama putovanja od 1. januara rangiraju u četiri kategorije, rekao je direktor Jute Aleksandar Seničić.\nOn objašnjava da su odredjeni limiti pokrića za osiguranje, odnosno za garanciju putovanja u slučaju zatvaranja agencije, te je iznos osiguranja za prvu grupu 200.000 evra, za drugu 250.000 evra, za treću 350.000 evra i za četvrtu 400.000 evra.\nNovina je i uvodjenje depozita koji će agencije morati da imaju u svakom trenutku na računu, a to će se proveravati na kraju svakog meseca.\nUpitan da komentariše kritike pojedinih predstavnika i udruženja turističkih agencija da obezbedjivanje depozita i garancija neće moći da obezbede manje agencije i da će to uticati na njihovo zatvaranje, Seničić tvrdi da se to neće dogoditi.\nJuta se, kaže, protivila depozitu. Prethodno je on trebalo da bude daleko nepovoljniji za agencije, pa su se usprotivili i sada su iznosi depozita i uslovi operativnog depozita značajno kvalitetnije rešenje nego što je bilo stavljeno na sto u pregovaračkom procesu, dodao je.\n“Nismo zadovoljni do kraja, jer mislimo da broj putnika ne označava pravi kriterijum po kome treba da se agencije kategorizuju, ali bez obzira na to verujemo da će nova pravila doprineti sigurnijem i ozbiljnijem radu agencija”, zaključio je Seničić.


Vesti online / Slobodno Vreme / Zdravlje / Kako arsenik leči leukemiju\nKako arsenik leči leukemiju\nDobro poznat zbog svoje toksičnosti, arsenik je u prošlosti smatran kraljem otrova, ali se u Kini ta materija već 2.000 godina koristi i kao lek. Naime, grupa kineskih lekara objavila je da ga uspešno koristi u lečenju akutne promijelocitične leukemije (APL).\nRadi se o kanceru krvi i koštane srži, koji se u Kini leči uz pomoć arsenika u iznenađujuće velikom broju slučajeva, jer kod više od 90 odsto pacijenata bolest se ne vraća najmanje pet godina.\nDosad ipak nije bio jasan mehanizam delovanja arsenika na APL. Misteriju je rešio tim stručnjaka iz kineske Državne laboratorije za medicinsku genomiku, koji je predvodio Džang Sjaovej.\nOni su korišćenjem moderne tehnologije utvrdili da arsenik uništava izvesne proteine koji pomenutu vrstu kancera održavaju u životu.\nZa razliku od hemoterapije, nepoželjni propratni efekti korišćenja arsenika u lečenju APL-a su neznatni - nema ni opadanja kose, ni slabljenja funkcije koštane srži.\nKineski tim namerava da sada istraži eventualne mogućnosti primene arsenika u lečenju i drugih vrsta raka.


Predstavljen "Pravopisni rečnik srpskog jezika"\n"Pravopisni rečnik srpskog jezika", autora Milana Šipke, "kamen je temeljac srpske kulture i srpskog identiteta u decenijama koje su pred nama", ocenio je predsednik Vlade Vojvodine Bojan Pajtić, na predstavljanju tog kapitalnog leksikografskog dela u izdanju "Prometeja".\nIstakavši da će ta knjiga biti nezaobilazna literatura u školama, bibliotekama "i svakoj kući u Srbiji i svuda gde živi srski narod", Pajtić je izrazio zadovoljstvo što je pokrajinska vlada podržala taj izdavački i "istorijski poduhvat Šipke i njegovih saradnika".\nNa veoma posećenoj promociji u holu zgrade Vlade Vojvodine, o tom praktično prvom pravopisnom rečniku srpskog jezika sa gramatičko-pravopisnim priručnikom, govorili su i teatrolog Jovan Ćirilov, direktor "Prometeja" Zoran Kolundžija i autor.\nProfesor iz Sarajeva dr Šipka, koji je u dosadašnjem plodnom stvaralaštvu objavio mnogobrojne knjige i druge radove o srpskom jeziku a, kako je istakao Kolundžija u svom predstojećem petogodišnjem planu predvideo čak 40 novih naslova, rekao je da je rad na rečnicima izuzetno težak posao koji zahteva mukotrpan rad godinama i po desetak sati dnevno.\n"Najveće zločince i ubice ne bi trebalo osuđivati na tešku robiju sa bukagijama i lancima nego im treba dati da pišu rečnik", našalio se Šipka i dodao da se u težinu i napore tog posla uverio radeći sa akademikom Ivanom Klajnom na "Velikom rečniku stranih reči i izraza", kao i na ovom delu.\n"Ovaj rečnik je kamen temeljac srpske kulture i srpskog identiteta", rekao je Pajtić na predstavljanju rečnika\nNapominjući da je "sam sebe osudio" da sastavlja i piše rečnike radi podizanja nivoa lingvističkog obrazovanja i širenja srpske jezičke kulture, on je istakao da je ovo kapitalno izdanje po svom naslovu, nameni i sadržaju prvi srpski standardnojezički priručnik u poslednjih 100 godina.\nNamenjen je "izvornim govornicima srpskog jezika", pre svega onima koji su po svojoj profesiji dužni da govore i da pišu pravilno, novinarima, spikerima, prevodiocima, vaspitačima, lektorima, glumcima, službenicima u administraciji, kulturnim i javnim radnicima, uključujući tu i političare, naglasio je Šipka.\nAkademik Klajn, koji iz zdravstvenih razloga nije prisustvovao promociji, u pisanoj poruci je napomenuo da se još koristi prethodni "Pravopis srpskohrvatskog jezika" iz 1960. godine u zajedničkom izdanju Matice srpske i Matice hrvatske, "iako je danas potpuno neaktuelan".\nTako, nažalost, pola veka nismo imali odavno planirani akcenatski rečnik, normativnu gramatiku niti ortoepski priručnik, ali zahvaljujući neumornom Šipki ta praznina biće popunjena, poručio je Klajn i dodao da će novi rečnik "razgrabiti svi oni kojima je važno da reči svog maternjeg jezika pišu i izgovaraju po pravilima jezičkog standard".\nVrstan poznalac reči, našeg jezika uopšte i stvaralac koji je, kako je rečeno\nvlasnik najveće kolekcije rečnika, leksikona i priručnika, Ćirilov je naglasio da je pred nama "epohalna knjiga" koja je, osim velike upotrebne vrednosti, značajna i po tome što ravnopravno tretira ekavicu i ijekavicu u srpskom jeziku.\nNapominjući da nije naročito mnogo sarađivao s autorom na tom delu, Ćirilov je rekao da je Šipki dao određene savete i podržao ga u tome da raščisti "neke dileme i silne dublete", gde god je to moguće i odluči se za jedu varijantu pravilnog pisanja reči ili sklopa reči.\nKolundžija, vlasnik i direktor "Prometeja", podsetio je da je na rečniku rađeno dugo i mukotrpno, pre svega zbog nedostatka finansijskih sredstava i izostanka podrške od nadležnih ministarstava.\nOn je naglasio da u Srbiji kapitalna dela nacionalne kulture, poput ovog, "nastaju kao plod slučaja, neverovatnog entuzijazma pojedinaca i zahvaljujući prenumerantima, kao u doba Dositeja i Vuka i ponekad razumevanjem odgovornih javnih ličnosti".\nU ovom teškom i haotičnom vremenu koje ne ugrožava samo nas nego i mnogo razvijenije, "jasno je da nas ima spremnih da gradimo, da nas ima koji ne verujemo da se Srbija odriče svog jezika i kulture", istakao je Kolundžija i dodao da ovakve knjige ne bi smelo da budu plog slučajnosti.


Od juna do septembra u opštini Sečanj biće realizovana četiri javna rada. Ovo je najavljeno iz zrenjaninske filijale Nacionalne službe za zapošljavanje.\nJedan projekat namenjen je osobama sa invaliditetom, a tri javna rada se odnose na ostale nezaposlene. Projekti javnih radova traju četiri meseca. U njih su uključeni radnici koji su angažovani po ugovoru o privremeno – povremenim poslovima. Njihova mesečna primanja iznosiće do 22.000 dinara.\n– U ove aktivnosti uključuju se teže zapošljiva nezaposlena lica i nezaposleni u stanju socijalne potrebe. Po ovogodišnjem javnom pozivu, poslodavac, odnosno izvođač javnog rada, bio je obavezan da među angažovanim radnicima obezbedi najmanje 70 odsto nezaposlenih iz kategorija ugroženih na tržištu rada. U pitanju su radno sposobni korisnici novčane socijalne pomoći, viškovi zaposlenih i Romi. U ovu kategoriju spadaju i lica bez kvalifikacija ili sa niskim kvalifikacijama i lica koja posao traže duže od 18 meseci – objašnjava za portal zrenjaninski.com savetnica za planiranje karijere u zrenjaninskoj filijali Nacionalne službe za zapošljavanje Aleksandra Štrbac.\nOdržavanje i zaštita životne sredine dominira u opštini Sečanj kao oblast u kojoj se sprovode javni radovi. Od četiri projekta, tri se odnose na ovu oblast, a jedan na kulturu.\nIzvođač radova i Udruženje poljoprivrednika “Brazda”\nUdruženje poljoprivrednika „Brazda“ iz Jarkovca izvođač je javnog rada koji se realizuje na osam lokacija u tom selu. Pet osoba sa evidencije nezaposlenih uređivaće javne površine u centru Jarkovca i u seoskom ataru. Naglasak je na sakupljanju ambalaže od pesticida, herbicida, veštačkog đubriva i njenom bezbednom odlaganju. Ovi radnici baviće se i uništavanjem ambrozije i podizanjem kvaliteta poljoprivrednog zemljišta. Cilj ovoga je očuvanje poljoprivrednog zemljišta od zagađenja, podizanje svesti meštana o štetnom uticaju supstanci koje se razlažu zajedno sa ambalažom, kao i unapređenje uređenosti sela.\nVeć sedmi put na javnim radovima angažovana je i Rozika Dragaš.\n– Do sada sam se pokazala kao vredna. Zato me uvek pozivaju da radim na javnim radovima. Bilo bi bolje da je ovo stalan posao, ali znače mi i ta četiri meseca tokom leta – ističe ona.\nPo rečima predsednika Udruženja poljoprivrednika “Brazda” Živojina Vukonjanskog, radovi teku po planu. Tokom kišnih dana prilagođavalo se vremenskim uslovima.\n– Pošto nemamo komunalnih radnika, a opštinsko preduzeće ne stiže da uradi sve poslove, znači nam to što ćemo urediti dva hektara javnih površina. Važno nam je i da održimo kontinuitet. Od uvođenja javnih radova, od 2007. godine, radilo se i na čišćenju i uređenju zelenih površina i na pošumljavanju Jarkovca – navodi Vukonjanski.\nAngažovane i osobe sa invaliditetom\nKonačan efekat javnog rada čiji je izvođač Mesna zajednica Jaša Tomić je zaštita i unapređenje životne sredine i očuvanje prirode u ovom selu. Pet osoba sa evidencije nezaposlenih čisti i održava javne površine – šetališta na obalama Tamiša, sportskog centra, u selu Busenje i na grobljima u Jaši Tomiću. Sličan posao obavlja se i u Krajišniku, gde je takođe angažovano petoro radnika.\nU okviru kulturnih manifestacija i događaja tokom leta, četvoro osoba sa invaliditetom biće angažovano na javnom radu u Sečnju. Oni će raditi na četiri lokacije – u Obrazovno – kulturnom centru, u Muzeju – spomen sobi, na obali Tamiša i u centru Sečnja. Njihovi zadaci su pomoć u pripremi, organizaciji i sprovođenju kulturnih događaja, deljenje promotivnog materijala, dočekivanje učesnika i gostiju, arhiviranje i popis građe u muzeju…\n– Zadovoljna sam saradnjom sa Nacionalnom službom za zapošljavanje. Ovo je drugi put da sarađujemo na ovaj način. Mnogo nam znači da u vreme godišnjih odmora možemo da angažujemo radnike koji su veoma vredni i motivisani – kaže Branislava Rudan, direktorka Obrazovno – kulturnog centra u Sečnju, ustanove koja je izvođač ovog javnog rada.\nOve godine odobreno 16 projekata\nPo javnom pozivu Nacionalne službe za zapošljavanje, za javne radove, kao meru aktivne politike zapošljavanja, ove godine odobreno je ukupno 16 projekata za područje Srednjobanatskog okruga.\nPo rečima Aleksandre Štrbac, na realizaciji ovih javnih radova će biti angažovana 64 lica sa evidencije nezaposlenih.\nTagoviAleksandra Štrbac javni radovi Nacionalna služba za zapošljavanje Opština Sečanj\nHotel Vojvodina će ugostiti četiri nacionalna košarkaška tima


Quattroporte žurka u Londonu - AutoExclusive - Auto vesti, Novi, Luksuzni, Polovni automobili...\nQuattroporte žurka u Londonu\nU čast najnovijeg remek-dela iz Maseratija organizovana je glamurozna zabava u Londonu.\nQuattroprte smo već videli u januaru, na sajmu u Detroitu, tako da ovo nije svetska premijera. Ipak, jasno je da se ovakav automobil ne prodaje putem oglasa i slika u stampi ili na internetu. Istinska ciljna grupa ove sportske limuzine su nešto imućniji ljudi, odgovarajućeg životnog stila, i baš za takve je ova zgoda i priređena, kako bi se uživo i lično uverili da je baš ovo automobil za njih.\nOvaj, najprezicnije bi bilo reći, koktel, održan je u Hurglingham Klubu u strogom centru Londona. Za ovu priliku je napravljena specijalna bina, na kojoj su izloženi primerci novog modela u više boja, a koji će biti dostupan sa V8 motorom od 530 konjkih snaga i V6 motorom sa 410 ks.\nDomaćica zabave bila je Vicki Butler-Henderson, prva žena koja je pobedila na trci sa Maserati vozilom.


Uloga genetike u prevenciji insulinske rezistencije i sindroma policističnih jajnika – Genetičko savetovalište\nU petak 22. juna 2018.godine u prostorijama genetičkog savetovališta Gemmo centra, održano je stručno predavanje kome su pristvovali lekari, specijalisti iz oblasti ginekologije, interne medicine, higijene, dermatovenerologije.\nDirektor Gemmo centra, specijalista genetike gospođa Ivana Buzadžić predstavila je rezultate i iskustva iz dosadašnjeg rada kroz predavanje „Prevencija insulinske rezistencije“, dok je dr spec Mirjana Anđelić, vlasnik privatne ordinacije „Dr Anđelić“ u Novom Sadu i stručni konsultant Gemmo centra, održala predavanje pod nazivom „PCOS kroz razdoblja žene“. U okviru ovog poučnog predavanja o ispoljavanju sindroma policističnih jajnika od perioda adolescencije do menopauze, dr Anđelić je dala prikaze slučaja iz svoje višegodišnje lekarske prakse.\nSa mestom i ulogom preparata kompanije Hemofarm – dodataka ishrani i medicinskih sredstava prisutne je upoznala produkt menadžer mr ph Jelena Šteković.\nTokom druženja uz prigodan koktel, lekari su mogli da se informišu o načinu rada Gemmo centra, vrstama analiza, značaju ciljanih preventivnih pregleda i načine na koje svaki pojedinac može da upozna svoju genetsku osnovu i podstakne aktivaciju i ispoljavanje „dobrih“ gena.\n← Metabolička insulinska rezistencija i sindrom policističnih jajnika\nAnaliza telomera – Kako usporiti starenje? →


Vlasotince proširuje industrijsku zonu, u planu novi pogoni za automobilsku industriju - juGmedia\nU Opštini Vlasotince od sutra je na javnom uvidu Nacrt plana detaljne regulacije za radnu zonu Stajkovce i Gložane.\nKako je za eKapiju rekao Marinko Đorđević, rukovodilac Odeljenja za urbanizam i privredu Opštine Vlasotince, reč je o 60 hektara koji će biće opremljeni za investitore u nastavku postojeće industrijske zone na ulazu u grad.\n“U industrijskoj zoni već posluje desetak domaćih i stranih kompanija među kojima su recimo leskovačka ciglana Mladost i italijanski tekstilci Gruppo Fiorentino. Sada opština širi radnu zonu između ostalog i jer postoji interesovanje investitora za proširenje proizvodnje. Neki od njih su iskazali nameru da grade nove pogone, kao na primer dve kompanije iz automobilske industrije koje već posluju ovde, nemački Gruner i slovenački Elrad”, kaže Đorđević.\nDodaje da je opština u plansku dokumentaciju radne zone Stajkovce i Gložane uvrstila i planove zainteresovanih investitora, te da će, kada se završi usvajanje plana, imati osnova da izdaje građevinske dozvole za gradnju novih objekata.\nOd domaćih proizvođača za sada su, kaže naš sagovornik, lokalni poljoprivrednici izrazili nameru za proširenje poslovanja i na preradu voća i povrća.\nKada je reč o infrastrukturi, Opština Vlasotince, koja je pre dva dana usvojila budžet za sledeću godinu vredan 912,8 miliona dinara, po rečima Đorđevića planira ulaganja u izgradnju kanalizacije i prečišćavanje otpadnih voda, proširenje kapaciteta upravljanja otpadom, ali i u turističku infrastrukturu.\n“Naredne godine u planu je izgradnja kanalizacije za prigradska naselja i veća sela u ravničarskom delu opštine. Takođe, trenutno se radi trenutno projektna dokumentacija za gradnju postrojenja za preradu otpadnih voda, a u planu je i projektna dokumentacija za gradnju manjih kolektora za kanalizacione vode. Proširićemo i obuhvat prikupljanja i odvoženja smeća na obližnja sela”, navodi Đorđević.\nOpština će se pozabaviti i uređenjem priobalja reke Vlasine, pa je tako sledeće godine u planu uređenje plaže na veštačkom jezeru sa izgradnjom javnih toaleta i ostalih pratećih sadržaja, za šta je projekat već urađen.


Kamaraš opravdano smenjen, za gubitke kriva i Vlada – Semendria\nKamaraš opravdano smenjen, za gubitke kriva i Vlada\n12. jul 2016. PRIVREDA – Izvor: Danas – Ovih dana Železara Smederevo je bila u središtu interesovanja medija ali ne zbog preuzimanja od strane kineske kompanije Hestil već zbog otkaza koji je uručen Peteru Kamarašu čija je firma HPK Inženjering dovedena kako bi upravljala fabrikom.\nU javnost su isplivale informacije da je ugovor sa HPK Inženjeringom o upravljanju Železarom Smederevo raskinut je jer ta kompanija nije poštovala potpisane odredbe i napravila je ogromne gubitke u čeličani. Nakon smene oglasio se i Kamaraš otvorenim pismom u kome je kritikovao menadžment fabrike koji je delegirala država ali i ministra privrede Željka Sertića.- Rezultati Železare pod rukovodstvom predsednika Nadzornog odbora Bojana Bojkovića i Ivana Miloševića, a pod kontrolom Skupštine preduzeća, na čijem je čelu Sertić, bili su potpuna katastrofa uprkos povoljnoj situaciji na tržištu. – U najgoroj finansijskoj situaciji Železare, HPK je održao fabriku operativnom do 25. juna 2016. kada smo, protiv pravila MSA, smenjeni kao menadžeri i kada je trio KPMG tima za nadgledanje u sastavu Ivan Milošević, Bojan Bojković i Boris Milošević, preuzeo Železaru. Sporazum ne sadrži odredbu kojom je takvo preuzimanje moguće. Ovakva aktivnost je sprovedena samo od strane Železare, a ne Vlade, koja je odobrila i potpisala MSA i stoga je sve to u potpunosti nevažeće – tvrdi Kamaraš. On ističe da su u roku od 48 sati “novi KPMG” menadžeri doveli Železaru do zastoja stvarajući državi velike finansijske gubitke i potres na tržištu. On dalje optužuje Bojkovića da je kupovao rudu gvožđa od dobavljača kod kojih su cene rasle, iako su cene te rude na tržištu padale. Kamaraš kaže da je HPK pokrenuo krivičnu istragu protiv nemačkog dobavljača sa vlasnikom iz Rusije, kome je isplaćeno avansno više od 100.000 dolara za dostavu sirovina, koje ova kompanija nije nikada dostavila. Avansna uplata nije vraćena, ističe Kamaraš, a ugovor su potpisali Milošević i Bojković. Kamaraš kaže da je HPK odbio i da obnovi ugovore sa tri reprezentativna sindikata, jer oni, kako tvrdi, omogućavaju beneficije uključujući i plate dvostruko veće od onih koje bi po zakonu trebalo da imaju.\nPovodom pisma Kamaraša, Ministarstvo privrede je reagovalo saopštenjem u kom njegove navode naziva “zlonamernim” i “tendencioznim” Dodaje se da iza pisma Kamaraša direktora i vlasnika HPK menadžmenta stoji pokušaj da, pred poslovnim krugovima, domaćom i međunarodnom javnošću, sa sebe skine odgovornost za raskid ugovora sa tom firmom.. – Na žalost, ovo nije prvi pokušaj zamene teza Kamaraša. Sasvim suprotno takvoj praksi, Ministarstvo privrede sledi zakonom definisanu obavezu da štiti integritet i ekonomske interese Srbije i njenih građana. Zato se nećemo upuštati u dalje polemike već se okrećemo budućnosti i novim poslovnim perspektivama – navodi se u odgovoru Ministarstva privrede.\nOno što je najinteresantnije u celoj priči je to da je do Kamarašove smene došlo neposredno uoči preuzimanja Železare od strane Kineza što je u stručnim krugovima dovelo do spekulacija da tempiranjem vremena otkaza Vlada Srbije pokušava da sa sebe skine odgovornost za angažovanje HPK Inženjeringa. – Način na koji su nadležni raskinuli saradnju sa HPK Inženjeringom ukazuje upravo na to da je Vlada smenom u ovom trenutku htela da izbegne kritiku zbog dovođenja Kamaraša koji je predstavljen kao neko ko će uspešno rukovoditi fabrikom. Jednostavno to je moglo da se prećuti u situaciji kada dolazi novi vlasnik, kineski Hestil ali je raskidanje ugovora sa HPK ipak obelodanjeno – kaže za Danas Mahmud Bušatlija ekspert za strana ulaganja. Prema njegovim rečima angažovanje HPK Inženjeringa je od samog starta bio loš potez. – Kada se takve stvari praktikuju onda se angažuje firma koja je dokazana u tom poslu. Umesto toga angažovana je firma koje je osnovana neposredno pre nego što joj je posao u Železari dat. Dakle Vlada je pogrešila što je angažovala Kamaraša kao i u oceni da njegova firma može Železaru Smederevo uspešno da pripremi za privatizaciju i njom upravlja na adekvatan način.. Definitivno je na Vladi odgovornost i zbog toga ali i zbog loših poslovnih rezultata preduzeća. Naime, Vlada je birala menadžment koji se na kraju pokazao kao nesposoban ali istovremeno supervizijom koju je obavljala nad fabrikom nije sprečila da loše posluje – zaključuje Bušatlija.\nNa optužbe Petera Kamaraša odgovorio i Bojan Bojković, član Nadzornog odbora Železare Smederevo koji je smenjenom menadžeru te čeličane poručio da treba da kaže zašto nije ispunio ugovorne obaveze, kako je zloupotrebio Nadzorni odbor, po kojoj je ceni nabavljao sirovine u Ukrajini a zatim prodavao Železari. Bojković je, kako su preneli mediji, upitao i zašto je Železara bila primorana da u periodu dok je njome upravljao HPK menadžment, ima samo jednog kupca i dobavljača, Kamarošovu firmu Pikaro.\n« Festival vojnih orkestara 16. i 17. jula\nPozorište ne sme da zamre »


X FAKTOR: TV Pink i Prva u trci za novi muzički šou – Balkan Life\nX FAKTOR: TV Pink i Prva u trci za novi muzički šou\nAutor Dragan 23. juna 2013., 00:00 2k pregleda 150 glasova\nObe ove televizije navodno su zainteresovane da otkupe licencu jednog od najpoznatijih talent šou-programa na svetu, koji u Srbiji zastupa produkcija MBK.\nPoslednjih deset dana odvija se borba između televizija “Pink” i “Prve srpske televizije”. Kako piše “Kurir”, obe ove televizije navodno su zainteresovane da otkupe licencu za „X faktor”, jedan od najpoznatijih talent šou-programa na svetu, koji u Srbiji zastupa produkcija MBK.\n– Trka je počela još pre šest meseci, kad je RTS zbog nedostatka finansija odustao od ovog projekta. Sada je više pitanje ko može da ponudi bolje produkcijske uslove za realizaciju ovog programa – kaže izvor “Kurira”.\nDa podsetimo, na televiziji “Pink” kreće novi muzički talent šou “The Voice”, koji će se prikazivati od septembra.\n“Pinkov” adut za ovaj ambiciozni projekat je vrhunski filmski kompleks studija u Šimanovcima, kao i veoma skupa oprema koju je Željko Mitrović nedavno kupio. S druge strane, “Prva televizija” ima iza sebe uspešnu realizacija dve sezone„Prvog glasa Srbije”.\n– Vlasnici licence i njihovi zastupnici uskoro će morati da donesu odluku jer je predviđeno da početak emitovanja ovog megapopularnog šoua bude na početku sledeće televizijske sezone – zaključuje ovaj sagovornik.\nDarko Popović, portparol “ružičaste” televizije, potvrdio je za Telegraf da je “Pink” zainterosovan za ovaj muzički šou.


Dolar ojačao u odnosu na šest najvažnijih svjetskih valuta » IlijašNet\nRedakcija 21. jul 2021 ID: 20286\nDolar je ove sedmice ojačao prema korpi valuta, dok je euro oslabio jer je splasnula sklonost ulagača prema rizičnijim investicijama.\nDolarov indeks, koji pokazuje kretanje vrijednosti američke prema ostalih šest najvažnijih svjetskih valuta, ojačao je 0,6 odsto na 92,67 bodova.\nKurs dolara je prema japanskoj valuti skliznuo 0,1 odsto na 110,05 jena (JPY), prenosi Hina.\nAmerička valuta je ojačala u odnosu na evropsku, 0,55 odsto, pa je cijena eura pala na 1,1810 USD.\nUlagače zabrinjava rast broja novozaraženih koronavirusom u svijetu, što je posljedica ubrzanog širenja vrlo zaraznog delta soja.\nTo vodi do novih restriktivnih mjera, a potom i usporavanja oporavka ekonomije. Zbog toga su ojačale valute koje se smatraju sigurnijim utočištem za kapital u nesigurna vremena, kao što su švajcarski franak i japanski jen.\nU fokusu ulagača bio je izvještaj predsjednika američke centralne banke, Federalne rezerve (Fed), Jeromea Powella u Kongresu, o ekonomskoj situaciji.\nPowell je otklonio zabrinutosti zbog ubrzanog rasta cijena i dodao da je najveća svjetska ekonomija, uprkos oporavku, i dalje prilično daleko od nivoa koji bi opravdao smanjenje monetarne podrške.\n“Američka monetarna politika osiguravaće snažnu podršku privredi dok oporavak ne bude potpun”, naveo je Powell i dodao da će inflacija vjerovatno ostati povišena u narednim mjesecima, a onda će oslabiti.\nIpak, ulagači špekulišu da bi, ostane li inflacija na visokim vrijednostima duže vrijeme, Fed mogao da zaoštri monetarnu politiku prije nego što se očekuje.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 21. jul 2021 @13:45 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2107-211345-20286 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Hugzie | Top 5 Online Prodavnica Stikera\nProdavnica Blog O nama Kontakt\nTop 5 Online Prodavnica Stikera\nAko ste se ikada pitali gde da pronađete savršene stikere, ovo je naš predlog za top 5 online prodavnica.\nOd 2000. godine broj online prodavnica u kojima se mogu pronaći i kupiti originalno dizajnirani stikeri je drastično skočio. Međutim, kao i sa svime ostalim, i u ovom segmentu postoje oni sajtovi koji se smatraju za jednim od boljih online prodavnica i koji ističu po nečemu od ostalih, bilo to po kvalitetu svojih proizvoda ili po raznolikosti usluga koje pružaju. Mnoge od online prodavnica koje možete pronaći na internetu prodaju unapred dizajnirane nalepnice, ali neki ih i izrađuju po potrebi kupaca. Ukratko, ovo znači da mogu izraditi stiker baš onakav kakav ste hteli ili zamislili.\nStikeri predstavljaju lak i zabavan način da izrazite sebe i da pokažete svoju kreativnu i umetničku stranu. Budući da je cilj ovog članka da vam olakašamo potragu za savršenim stikerima, predstavićemo vam nekoliko alternativa za najveće online prodavnice kao što su Amazon, AliExpress i eBay. Ovi sajtovi koji će biti izlistani su naši predlozi koji će vam pružiti druge šarenolike opcije koje mogu biti kvalitetnije, a možda i jeftinije. Ono što je takođe bitno spomenuti jeste da sve ove online prodavnice šalju svoju robu iz inostranstva, tj. nemaju sedišta u Srbiji.\nSlika 1 - Redbubble\nRedbubble je jedna od vodećih online prodavnica, koja ne prodaje samo stikere nego i mnogo drugih interesantnih proizvoda. A to po čemu se Redbubble toliko ističe je to što dozvoljava bilo kome da postavi svoje dizajne i prodaje ih u obliku raznih proizvoda preko ove platforme. Ko god voli da kreira može da napravi nalog, postavi svoj dizajn i prodaje ga u obliku stikera, maski za telefon, jastučnica i slično. Redbubble tim odradi sve što je vezano za proizvodnju i isporuku proizvoda, a umetnici samo postavljaju svoje ilustracije, što ga i čini toliko popularnim. Preko hiljadu umetnika dnevno postavlja svoje ilustracije od kojih možete izabrati one koje vam se najviše dopadaju. Što je još interesantnije, ako kojim slučajem i ne pronađete ništa što vam se dopada, uvek možete postaviti neki svoj dizajn i onda poručiti. Tako se ne morate mučiti oko proizvodnje ili odlaženja do štamparije. Sve u svemu, Redbubble je super online prodavnica gde možete pronaći unikatne i kreativne stikere.\nSlika 2 - Etsy\nEtsy je takođe jedna sjajna online prodavnica u kojoj možete pronaći neverovatne ručno pravljene stvarčice koje kreiraju pojedinci. Međutim, stikeri su jedna od najtraženijih stvari u ovoj online prodavnici. Ako odete na Etsy, i u polje za pretragu ukucate "cool stickers", na primer, videćete sa leve strane dosta različitih filtera koje možete iskoristiti. Samo treba da štiklirate polje koje se odnosi na stiker koji želite da pronađete. Ovi felteri su super dodatak online prodavnicama jer ne morate da prolazite kroz hiljade stikera da bi našli ono što vas zanima i što vam je potrebno. Etsy je definitivno mesto na kojem možete pronaći stikere po kojima ćete se isticati.\nSlika 3 - Cafe Press\nCafe Press je online prodavnica koja se bavi proizvodnjom i prodajom mnogobrojnih artikala. Po tome je veoma slična već pomenutim prodavnicama. Pored ponude proizvoda sa unapred odrađenim dizajnom, takođe nude uslugu izrade proizvoda sa vašim dizajnom. Međutim, jedna mana im je što ne nude opciju konturnog sečenja, nego izrađuju samo okrugle, ovalne i pravougaone nalepnice. Ali, i oni imaju sistem za filtriranje pretraga tako da lako i brzo dolazite do nalepnice koje želite za sebe ili svoje prijatelje.\nSlika 4 - Society6\nSociety6 i Redbubble su vizuelno i tehnički dosta slični jedno drugom. Ako pretražujete Society6 kao mušterija, onda ćete na ovoj online prodavnici pronaći jedne od najunikatinij i najinteresantnijih nalepnica koje će ispuniti svaku vašu potrebu. S druge strane, ako ste dizajner u usponu ovo je takođe odlično mesto za prodaju vaših dizajna. Kako oni kažu, možete pronaći preko 30 proizvoda i birati između hiljade i hiljade dizajna za određeni proizvod. Ova online prodavnica je otovrena za sve, ali ima toliko različitih registrovanih umetnika da ćete sto posto pronaći neki dizajn da vam se svidi i pretvoriti ga u stiker, poster ili čak ćebe.\nSlika 5 - Sticker Mule\nSticker Mule je online prodavnica koja je dobro poznata po svom odličnom korisničkom servisu i kvalitetu stikera. Njihov fokus je na izradi originalnih nalepnica koje možete poručiti na tabaku ili u rolni. A što se oblika nalepnica tiče, rade u svim mogućim oblicima, a nude i usluge konturnog sečenja. Takođe je ineteresantna informacija da je isporuka nalepnica besplatna, ako poručite količinu nalepnica za koju je dovoljno 4 dana da se proizvedu i 2 dana da vam se isporuče. Sticker Mule je prava online prodavnica za one koji proizvode sami svoje proizvode jer imaju i popuste na količine, što je super ako su vam potrebne nalepnice za ono što proizvodite i prodajete.\nNadamo se da vam je ovaj članak donekle pomogao u vašoj potrazi za unikatnim i interesantnim nalepnicama. Nemojte zaboraviti da pogledate naše stikere u našoj online prodavnici. Zabavite se i ostanite kreativni!


HRVATI PRIZNALI: U Srbiju šaljemo pokvarenu i neispravnu robu jer nema kontrole!\nPoznati krem „linolada“ koji se prodaje u Srbiji ima svega tri odsto lešnika, dok se u Hrvatskoj u ovom namazu nalazi čak 10 odsto lešnika! Stručnjaci: Treba zabraniti prodaju ili bojkotovati.\nHrvatska „Podravka“ na srpskom tržištu prodaje škartiranu verziju svog poznatog krema „linolade“, koja sadrži čak tri puta manje lešnika nego ona namenjena potrošačima u Hrvatskoj!\nKonkretno, „linolada“ u BiH i Srbiji ima svega tri odsto lešnika, dok se u Hrvatskoj, prema zvaničnoj deklaraciji, u ovom namazu nalazi čak 10 odsto lešnika (vidite okvir).\nOvo su za Informer potvrdili i naši stručnjaci, koji ističu da je „Podravkin“ krem mnogo lošijeg kvaliteta od onog koji se prodaje u Hrvatskoj i da je to klasična obmana srpskih potrošača.\nZoran Nikolić iz Nacionalne organizacije potrošača kaže da je „Podravka“ našla recept i od nas stvorila zavisnike, zbog čega i dalje konzumiramo „linoladu“ iako nije kvalitetna.\n– Hrvati su za naše tržište smanjili sve hranljive sastojke u svojim kremovima, ali naši potrošači i dalje kupuju ovaj proizvod, što je zastrašujuće. Odavno je poznato da mnogi proizvodi koji dolaze na naše tržište nemaju isti kvalitet kao original. To je vređanje dostojanstva potrošača, koji treba da bojkotuju takve proizvode – kaže Nikolić.\nOn dodaje da je kvalitet ovakvih proizvoda još gori od onog što znamo i što nam se predstavlja na deklaraciji:\n– Mi ne znamo poreklo svih namirnica koje nam Hrvati stavljaju u svoje slatkiše. Trebalo bi da se ispitaju svi sastojci i procenat masnoća i svih parametara u kvalitetu. Takvom uporednom analizom mogli bismo tačno da znamo šta jedemo, a činjenica je da nam je hrana veoma lošeg kvaliteta – objašnjava Nikolić.\nS njim je saglasan i predsednik Pokreta za zaštitu potrošača Petar Bogosavljević, koji predlaže zabranu prodaje ovakvih proizvoda u Srbiji.\n– Potrošači se dovode u zabludu da jedu originalnu „linoladu“, dok u suštini jedu škart. Međutim, najvažnije je da Srbija usaglasi pravilnike i standarde sa Evropskom unijom, a one koji su usaglašeni počne da poštuje – navodi Bogosavljević.\nOpasno za decu\nDa ovakve proizvode treba potpuno izbegavati u ishrani, upozorava i nutricionista Jovana Srejić. Ona kaže da upotreba ovih slatkih kremova, koji su puni šećera, zasićenih masti, emulgatora, boja, kalorija i ulja, može dovesti do veoma opasnih zdravstvenih problema.\n– Deca posebno treba da se čuvaju jer su takve namirnice za njih nezdrave i štetne i ne bi trebalo uopšte da ih jedu. Može doći do slabljenja funkcija imunog sistema, mališani postaju hiperaktivni, a slabi im koncentracija i produktivnost. Takođe, u ovim namirnicama ima E dodataka, pojačivača boja, ukusa i raznih štetnih konzervansa – zaključuje Srejić.


Pedeset i jedan dan: Ko ovo štiti? - SNEWS\nPedeset i jedan dan: Ko ovo štiti?\nBy SNews 14. Maja 2021. 174\nPrije pedeset i jedan dan u komentarima teksta “Nova hajka botova na Arap džamiju”, na divljem portalu sandzakpress.net, skoro 15 sati trajao je otvoren poziv na ubijanje. Redakcija našeg portala uputila je Višem javnom tužilaštvu u Beogradu Odjeljenju za visokotehnološki kriminal zahtjev za izjavu-informacije o preduzetim mjerama u vezi ovog slučaja. Iz tog tužilaštva 9. aprila 2021. godine je stigao odgovor u kojem je navedeno da je za tražene informacije, potrebno da se obratimo Posebnom odjeljenju za borbu protiv visokotehnološkog kriminala Republičkog javnog tužilaštva i istom smo ista pitanja proslijedili. Odgovor nije stigao do momenta objavljivanja ovog teksta. SNews je, sa istim pitanjima, 29. aprila 2021. godine, Republičkom javnom tužilaštvu uputio Zahtjev za pristup informacijama od javnog značaja.\nRJT BR. PI 30 21\nIz Republičkog javnog tužilaštva je 6., odnosno 12. maja stigao odgovor na taj zahtjev kojim se ne saopštavaju nikakve informacije već se naša redakcija upućuje da se obratimo Višem javnom tužilaštvu u Beogradu.\nU objavi 24. marta 2021. godine, nakon što su ispod tog naslova objavljene fotografije sa imenima novinara i građana, na tom portalu, po sadržajima bliskom Islamskoj zajednici u Srbiji (IZuS) i Stranci pravde i pomirenja (SPP) Muamera Zukorlića, aktuelnog potpredsjednika Skupštine Srbije, u komentarima se našao otvoren poziv na ubijanje.\nU vezi ovog poziva na ubijanje podnešene su prijave, a od nadležnih državnih organa zatraženo je da u hitnom roku otkriju identitet osobe koja je ostavila ovaj javni poziv na ubistvo na sajtu sandzakpress.net i da ga privedu pravdi i kazne.\nIz MUP-a Republike Srbije, PU Novi Pazar je potvrđeno da su službene bilješke o obavještenju primljenom od građana proslijeđene Odjeljenju za visokotehnološki kriminal Višeg javnog tužilaštvu u Beogradu, po čijem nalogu će se preduzimati dalje mjere i radnje.\nUvidom u pretraživač pružanja hostinga lahko je utvrditi da za sajt “sandzakpress.net” usluge hostinga pruža beogradska firma Dreamweb.\nSNews je od policije i tužilaštva zatražio zvanične informacije o otkrivanju, odnosno utvrđivanju identiteta osumnjičenih i svakodnevno će, sve do saopštavanja ovih informacija, baneremom “Ko ovo štiti”, uz broj proteklih dana, podsjećati javnost na ovaj slučaj.\nTagovi: "sandzakpress.net" divlji portal Islamska zajednica u Srbiji (IZuS) Muamer Zukorlić Posebno odjeljenje za borbu protiv visokotehnološkog kriminala prijetnje novinarima Republičko javno tužilaštvo sprijetnje smrću Stranka pravde i pomirenja (SPP)\nBanja Luka i Trebinje pružili podršku Izraelu\nUhapšen zbog sumnje da je s Kosova krijumčario 7,3 kilograma marihuane\nPedeset i dva dana: Ko ovo štiti?\nBy SNews 15. Maja 2021.\nPandemija u Novom Pazaru: Broj hospitalizovanih opao na 53, jučer samo jedan novi prijem\nBy SNews 20. Maja 2021.\nKoronavirus-vanredno stanje u Srbiji: U samoizolaciji približno 8.000 građana


Warning: include(1) [function.include]: failed to open stream: No such file or directory in /home/banka/public_html/wp-config.php on line 80\nWarning: include() [function.include]: Failed opening '1' for inclusion (include_path='.:/usr/lib/php:/usr/local/lib/php') in /home/banka/public_html/wp-config.php on line 80\nProjekti - Banka hrane\n+381 69 18 94 999\nPomažemo da imaju i oni koji nemaju\nHumanitarnu akcija „Magični doručak“, čiji je cilj prikupljanje hrane za škole za decu sa smetnjama, tradicionalno organizuju Banka hrane Beograd, Credit Agricole banka Srbija i veleprodajna kompanija METRO Cash&Carry. Cilj nam je da mališanima omogućimo ugodniji boravak u školi, ali i skrenemo pažnju javnosti na probleme i promovišemo solidarnost sa socijalno ugroženim grupama.\nAkcija „Magični doručak“ se organizuje u prodajnim objektima METRO u više gradova Srbije (Beogradu, Novom Sadu, Nišu, Kragujevcu, Požarevcu, Šapcu, Užicu) kako bi se prikupila hrana za više od 4.600 učenika iz 35 škola za decu sa smetnjama u razvoju u Beogradu, Novom Sadu, Subotici, Šidu, Bačkoj Palanci, Aleksincu, Zrenjaninu, Šapcu, Pančevu, Somboru, Vršcu, Nišu, Pirotu, Loznici, Leskovcu, Čačku, Užicu i Kragujevcu.\nKupovinom posebno formiranih paketa u objektima METRO lanca, koji koštaju 270 dinara, građani i firme obezbeđuju dodatni obrok đacima, a tako sakupljene namirnice Banka hrane ravnomerno, prema broju đaka, raspođuje školama za decu sa smetnjama u razvoju.\nProjekat je podržan i od strane grada Beograda.\nMETRO Cash & Carry Srbija (www.metro.rs) započeo je sa poslovanjem početkom 2005. godine. Danas kompanija posluje kroz distributivne centre u Beogradu (u Krnjači, Zemunu i Vidikovcu), Kragujevcu, Novom Sadu, Nišu i Subotici, kao i METRO po meri veleprodajne objekte u Šapcu, Užicu i Požarevcu. METRO Cash & Carry (www.metrogroup.de) je prisutan u 29 zemalja sa oko 700 distributivnih centara. Sa više od 120.000 zaposlenih širom sveta, kompanija je u 2011 ostvarila prodaju u iznosu od oko 31 milijarde evra. METRO Cash & Carry je prodajna linija METRO Grupe, jedne od najvećih internacionalnih trgovačkih kompanija na svetu.\n„Novogodišnja kutija” je tradicionalna humanitarna manifestacija organizovana povodom Novogodišnjih praznika. Zahvaljujući kompaniji METRO Cash&Carry i Credit Agricole banci, koji obezbeđuju paketiće za decu iz socijalno ugroženih porodicakao i podršci grada Beograda tj. Sekretarijata za obrazovanje i dečiju zaštitu i Sava Centra, ova manifestacija je, po sedmi put, održana 11. decembra 2015. godine. Paketići su podeljeni deci predškolskih ustanova iz 16 beogradskih opština nakon izvedene novogodišnje predstave za decu u SC.\nVolonteri Banke hrane su svake godine “glavni akteri”, zaslužni za uspešnu realizaciju ove manifestacije.\nCrédit Agricole Banka Srbija (www.creditagricole.rs) je članica Credit Agricole grupe, vodeće bankarske grupacije u Francuskoj i jedne od najvećih banaka u Evropi. Sa poslovanjem u 50 zemalja, Crédit Agricole Grupa je vodeći partner koji podržava klijente u svim oblastima poslovanja sa stanovništvom i blisko povezanim specijalizovanim poslovnim segmentima kao što su: štednja, stambeni i potrošački krediti, osiguranje, privatno bankarstvo, upravljanje sredstvima, lizing i faktoring, korporativno i investiciono bankarstvo. Razvoj Crédit Agricole Grupe zasnovan je na balansiranom rastu koji podržava realnu ekonomiju i poštuje interese svojih 51 milion klijenata, 1,2 miliona deoničara i 150 000 zaposlenih. Crédit Agricole banka Srbija je aktivna članica Globalnog dogovora Ujedinjenih Nacija u Srbiji.


UEFA sumnja: Namešten meč Prve lige Srbije? - Sportska centrala\n17 okt 2019. 09:32\nUnija evropskih fudbalskih asocijacija (UEFA) poslala je dopis u sedište Fudbalskog saveza Srbije (FSS) u kojem stoji da se smatra kako je meč između Smedereva i Kabela namešten, prenela je ,,Alternativna televizija“.\nNavodno, UEFA je pratila uplate u kladionicama, što ih je navelo da posumnjaju u regularnost ovog duela, koji je završen pobedom Smedereva od 2:1, iako je Kabel imao prednost od 0:1 u prvom poluvremenu.\nNi jedna, a ni druga strana nisu želele da komentarišu ove navode, dok su iz ekipe Smedereva samo istakli da su zasluženo došli do pobede i da nadležnima ostavljaju da ispitaju stvari.\nKabel je na ovaj duel u Smederevo doputovao u kombinovanom sastavu, a s obzirom na to da su izvršili sve tri izmene do 53. minuta, zbog povrede jednog od fudbalera, poslednjih pola sata igrali su sa desetoricom na terenu…


BEOGRAD - Ministar za rad Aleksandar Vulin kaže da to što je Srbija prihvatila dvojicu zatvorenika iz američkog zatvora Gvantanamo nije pretnja po bezbednost države, već je Srbija doprinela zatvaranju "mučilišta" i učinila uslugu najvećoj svetskoj sili, a to se zove politika balansiranja.\n"Sećam se naslova da je Gvantanamo bruka za čovečanstvo i da ga treba zatvoriti. I ja mislim da Gvantanamo treba da bude zatvoren i ako Srbija može da pomogne da to mučilište više nikada ne postoji, tu smo", rekao je Vilin gostujući na TV Pink.\n"Uradite ono što je dobro, što vam odgovara, što mislite da je ispravno. A jeste sebe nečim ugrozili? Ne, samo ste svrstani u tridesetak zemalja", rekao je Vulin.\n"U koliko mirovnih operacija je naša vojska i svi kažemo to je dobro. Mi stalno pričamo da hoćemo da se borimo protiv terorizma, da smo deo koalicije koja se bori protiv Islamske države. Pa ovo je način", naglasio je on.\n"To su lica za koje su rekli 'držali smo vas četrnaest godina ne znamo šta ćemo sa vama, niste teroristi'", naglasio je ministar i dodao da srpske službe mogu da izađu na kraj sa dva čoveka.\n"Međutim, nismo u stanju da izađemo na kraj sa licemerjem društva u kome je Gvantanamo jedan dan bruka, a drugi dan je ovo najveća pretnja i da ne pomognemo u njegovom rasformiranju", poručio je ministar.\nVulin kaže da srpska policija sarađuje sa celim svetom i da se dešava da se u našoj zemlji čuvaju zaštićeni svedoci od kriminalnih bandi iz Amerike, Kanade, te da tako mogu "izaći na kraj i sa dva čoveka".\n« Preminuo Goran Hadžić Od jeseni bebe u porodilištima dobijaju nanogice, a majke narukvice »


Na osnovu podataka o uplaćenoj boravišnoj taksi koju vodi Turistička organizacija grada Kruševca, tokom prva dva meseca 2016. godine uplaćeno je 376.245,00 dinara. Uporedom analizom prihoda od turizma za mesec januar i februar 2016. godine sa istim periodom u 2015.godini, nastavlja se trend povećanja uplaćene boravišne takse i to za 15,20%. Turistička organizacija grada Kruševca na međunarodnim sajmovima turizma, festivalima i manifestacijama u zemlji i inostranstvu, intenzivno promoviše kulturno-istorijske znamenitosti, smeštajne i ugostiteljske kapacitete grada Kruševca i okoline, sa ciljem privlačenja gostiju i ostvarenjem što većeg broja dolazaka turista.\nNastavlja se akcija Ministarstva trgovine, turizma i telekomunikacija, o subvencionisanom odmoru u Srbiji. Podsticanje razvoja domaćeg turizma sprovodi se kroz dodelu vaučera (5.000 din.) za subvencionisano korišćenje usluga smeštaja u ugostiteljskim objektima u trajanju od najmanje pet noćenja, izvan opštine, odnosno mesta prebivališta korisnika vaučera. Krajnji rok za korišćenje vaučera je 20. novembar 2016. godine. Pozivamo sve zainteresovane turiste da rezervišu smeštaj u Specijalnoj bolnici za rehabilitaciju Ribarska Banja ili privatan smeštaj u Ribarskoj Banji ili u Kruševcu, na sledeće brojeve telefona:\n1. Specijalna bolnica za rehabilitaciju Ribarska Banja - 037/856 270; 037/865 129\n2. Privatan smeštaj u Ribarskoj Banji i Kruševcu:\nBeogradski Sajam turizma, je najveća turistička manifestacija u zemlji i jugoistočnoj Evropi, u okviru koje svoju ponudu predstavljaju najveći svetski tour oprateri i turisticke organizacije mnogobrojnih zemalja i gradova kao i turističke agencije, hotelijeri, turistički centri itd.\nU Kruševcu je Dan državnosti, po prvi put obeležen i organizacijom Sretenjskog bala. Zajedničkim snagama Turističke organizacije grada Kruševca, Narodnog muzeja i Centra za stručno usavršavanje, upriličen je Sretenjski bal u sali Narodnog muzeja, sa nadom da će u godinama koje predstoje, prerasti u tradicionalnu manifestaciju . Za program na Balu bili su zaduženi članovi Pevačko folklornog ansambla “Lazarica”. Sretenjski bal je imao i humanitarni karakter, a prikupljen novac će biti upotrebljen za adaptaciju budućeg doma Vladice i Danijele Jović, doskorašnjih štićenika Doma Jefimija.\nNa 23 lokalcije u Gradu postavljena je putokazna, turistička i pešačko informativna signalizacija sa 301 informativnom tablom. Projekat je realizovala Turistička organizacija Grada Kruševca, uz podršku resornog Projekat od izuzetnog značaja za grad Kruševac i predstavlja jedan od preduslova za razvoj turizma.\nNa turističkim putokazima postavljenim u užem i širem gradskom jezgru, predstavljeno je 35 glavnih znamenitosti i ostalih informativnih pravaca, sve značajnije kulturno istorijske znamenitosti grada i okoline , zatim putokazi koji usmeravaju ka Bolnici, Domu zdravlja, sportskim objektima, parkovima…\nZa realizaciju ovog projekta Ministarvo, trgovine, turizma i telekomunikacije izdvojilo je 4 i po miliona dinara. Izvođač radova je firma za izradu saobraćajne signalizacije „Boja“ iz Sombora.


Home Vesti Značaj rumunskog predsedavanja EU za Srbiju i Zapadni Balkan\nKonferencija: „Značaj rumunskog predsedavanja Evropskom unijom za Srbiju i Zapadni Balkan“\nTokom predsedavanja Rumunije Evropskoj uniji, koje je opterećeno Bregzitom i izborima za Evropski parlament, izvestan je zastoj u evrointegracijama Zapadnog Balkana. Kasni izveštaj Evropske komisije o napretku, pa je tek u junu moguća međuvladina konferencija na kojoj Srbija očekuje otvaranje novih poglavlja, a Makedonija pregovora.\nVeliki je izazov za Rumuniju da završi sve poslove kako bi, u najboljem slučaju, u junu bila konferencija na kojoj treba da otvorimo neko od pet spremnih poglavlja.\n„Napredak u svim poglavljima se meri kroz godišnji izveštaj, ako on dođe tako kasno kako će države članice uspeti da ocene da li je zaista do tog napretka i došlo. Proces pregovora je i tehnički i politički proces, mislim da ćemo se tu svi složiti, ne može bez tehničke ocene napretka“, ističe Tanja Miščević, šefica Pregovaračkog tima Srbije sa EU.\nPrijateljskoj Rumuniji proširenje je treći prioritet na agendi predsedavanja, ali Bregzit, te posebno majski evropski izbori, čine svoje. Pomoći će nam gde mogu, ali savetuju brže reforme.\n„Rumunija snažno podržava evropski put Srbije, ne samo kao prijateljske susedne zemlje, već je za nas od strateške važnosti da Srbija i ceo region napreduju. Ne bih da spekulišem, čim se izbori za evropski parlament završe, mislim da će Zapadni Balkan biti više u fokusu“, navodi Oana Kristina Popa, ambasadorka Rumunije u Srbiji.\nŠefica tima za pregovore sa Briselom obratila se i na sednici povodom revizije Akcionog plana za poglavlje 23. Tanja Miščević kaže da je cilj se taj dokument što pre nađe pred Evropskom komisijom kako bismo dobili mišljenja, a onda radili na njima.\nPrevious articleDiskusija: Evropske integracije i Zapadni Balkan\nNext articleNVO za usaglašavanje oko Kosova i ubrzanje evrointegracija